open-index/open-wikipedia-markdown huggingface dataset:
బందూక్

**బందూక్‌** 2015లో విడుదలైన తెలుగు సినిమా. బిబిఎన్‌ స్టూడియో మోషన్‌ పిక్చర్స్‌ బ్యానర్ పై గుజ్జ యుగంధర్‌ రావు నిర్మించిన ఈ సినిమాకు లక్ష్మణ్‌ మురారిశెట్టి (బాబి)  దర్శకత్వం వహించాడు. చైతన్య రావు , కృష్ణచైతన్య జోషి , మిథున్ రెడ్డి,  దేవా మలిశెట్టి, మధు సిల్వేరి, గాయత్రి , శహెరా భాను , బిందు చంద్రమౌళి ప్రధాన పాత్రల్లో నటించారు. ఈ సినిమా 19 జూన్ 2015న విడుదలైంది.

## చిత్ర నిర్మాణం
బందూక్ సినిమా షూటింగ్ 2013లో ప్రారంభమైంది. ఈ సినిమా లోగోను 30 అక్టోబర్ 2013న విడుదల చేశారు.ఈ సినిమా లో  24 శాఖల్లోనూ తెలంగాణ నటులు, టెక్నిషియన్స్  పని చేసిన తొలి చిత్రం. ఈ సినిమాలోని "పూసిన పున్నమి వెన్నెల మేన తెలంగాణ వీణ* బ్రెత్‌లెస్ పాటను మంత్రి [[గుంటకండ్ల జగదీష్‌రెడ్డి]] 11 డిసెంబర్ 2014న విడుదల చేశాడు. ఈ పాటను [[గోరటి వెంకన్న]] రాయగా, కార్తీక్ కొడకండ్ల సంగీత దర్శకత్వంలో సాకేత్ కొమండూరి పాడాడు.బందూక్‌ సినిమా ఆడియో సీడిలను  23 మే 2015న తెలంగాణ రాష్ట్ర ముఖ్యమంత్రి కేసీఆర్‌ ఆవిష్కరించాడు.

==కథ==
తెలంగాణ ఉద్యమ నేపథ్యంలో రెండు ప్రధాన అభిప్రాయాలు, సంఘర్షనల మధ్య నడిచే కథే బందూక్. చేనేత కుటుంబంలో పుట్టిన చైతన్య (చైతన్య రావు) ప్రభుత్వాల వైఫల్యం, అవినీతి వల్లే తన తండ్రి ఆత్మహత్య చేసుకున్నాడనే అభిప్రాయంలో ఉంటాడు. తాను అనుకున్న లక్ష్యాన్ని చేరుకోవడం కేవలం బందూక్ (తుపాకి)తోనే సాధ్యమని ఆ పంథాలో వెళుతుంటాడు.  ఇదే క్రమంలో అతనికి తానుండే గురుకులంలో జాగో పేరుతో వీధి, కాలేజీ నాటకాలు వేసే గ్రూప్ పరిచయమవుతుంది.

జాగో గ్రూపులోని మిత్రులంతా ఎవరికివారే తమ కలల్ని సొంతం చేసుకోవాలనే ఆలోచనతో పాటు, సమాజానికి తమ వంతుగా ఏదైనా చేయాలని తపిస్తూ ఉంటారు. ఆ సమయంలోనే తెలంగాణ రెండో దశం ఉద్యమం మొదలవ్వడం, గతంలో ఇదే ప్రాంతంలో జరిగిన సాయుధ పోరాటాన్ని స్ఫూర్తిగా తీసుకొని వారు ఆ ఉద్యమంలో భాగస్వాములై పోరాడడం చేస్తుంటారు. చైతన్య, బందూక్‌తోనే ఉద్యమ కల నెరవేరుతుందనే అభిప్రాయంలో ఉండగా, జాగో గ్రూప్ అహింసే ఉద్యమానికి ఊపిరి అనే అభిప్రాయంతో పోరాటం చేస్తారు.

==నటీనటులు==

* [[చైతన్య రావు]] 
*కృష్ణచైతన్య జోషి   
*మిథున్ రెడ్డి   
* అనురూప్
*దేవా మలిశెట్టి 
*మధు సిల్వేరి  
*[[గాయత్రి గుప్తా]]
*శహెరా భాను   
* [[బిందు చంద్రమౌళి]]
*[[ఆర్. విద్యాసాగ‌ర్‌రావు]]
*[[దేశపతి శ్రీనివాస్]]
* [[అయాచితం శ్రీధర్]]
*గుజ్జ యుగంధర్‌ రావు
*హరికాంత్
*మల్లేపల్లి లక్ష్మయ్య
*రమేష్ హజారే


==సాంకేతిక నిపుణులు==
*బ్యానర్:   బిబిఎన్‌ స్టూడియో మోషన్‌ పిక్చర్స్‌
*నిర్మాత:  గుజ్జ యుగంధర్‌ రావు
*కథ, స్క్రీన్ ప్లే, దర్శకత్వం:  లక్ష్మణ్‌ మురారి (బాబి) 
*సంగీతం: కార్తీక్‌ కొడకండ్ల
*సినిమాటోగ్రఫీ:  రాహుల్‌ మాచినేని
*మాటలు: క్రాంతిరెడ్డి సకినాల , అజయ్ పులిపాటి
*రచనా సహకారం: కృష్ణచైతన్య జోషి , అజయ్ పులిపాటి
*కార్యనిర్వాహక నిర్మాత: శ్రీధర్ మంచాల  
*సహ నిర్మాతలు: శ్రావణ్‌కుమార్, గణేష్‌బాబు
*సమర్పణ: సంజయ్‌కుమార్
==*'Breathless Song'''== 
Breathless Song of Bandook movie video link: https://archive.org/details/breathless-song-of-bandook-movie

## మూలాలు

వర్గం:2015 తెలుగు సినిమాలు
వర్గం:2015 సినిమాలు
పర్షోత్తమ్ రూపాలా

**పర్షోత్తమ్ ఖోడాభాయ్ రూపాలా** (జననం 1954 అక్టోబరు 1) భారతదేశానికి చెందిన రాజకీయ నాయకుడు. ప్రస్తుతం కేంద్ర మత్స్య, పశు సంవర్థక శాఖ మంత్రిగా విధులు నిర్వర్తిస్తున్నాడు. ఇతను గుజరాత్ రాష్ట్రం నుండి భారతీయ జనతా పార్టీకి చెందిన రాజ్యసభ సభ్యుడు. 
## తొలినాళ్ళ జీవితం
రూపాలా 1954 అక్టోబరు 1న హరిబెన్ ఖోడాభాయ్ మాదబాయి దంపతులకు జన్మించాడు. రూపలా సౌరాష్ట్ర విశ్వవిద్యాలయం నుండి బి.ఎస్సి గుజరాత్ విశ్వవిద్యాలయం నుండి బి.ఎడ్ విద్యను పూర్తి చేసాడు. రాజకీయాల్లో చేరకుముందు 1977నుండి 1983 వరకు హరాంపూర్ లోని మాధ్యమిక పాఠశాలకు ప్రధానోపాధ్యాయునిగా పనిచేశాడు.
## వ్యక్తిగత జీవితం
1979లో రూపలా కి సవితాబేన్ తో వివాహమైంది, వీరికి ఒక కుమార్తె ఒక కుమారుడు ఉన్నారు.

## మూలాలు

వర్గం:1954 జననాలు
వర్గం:గుజరాత్ నుండి ఎన్నికైన రాజ్యసభ సభ్యులు
వర్గం:రాజకీయ నాయకులు
వర్గం:గుజరాత్ వ్యక్తులు
వర్గం:గుజరాత్
వర్గం:నరేంద్ర మోదీ ప్రభుత్వం
దేవరాజ్ గోవిందరాజ్

**దేవరాజ్ దేవేంద్రరాజ్ గోవిందరాజ్** (జననం 2 జనవరి 1947) తెలంగాణకు చెందిన భారత మాజీ ఫాస్ట్ బౌలర్. 1964-65 నుండి 1974-75 వరకు ఫస్ట్ క్లాస్ క్రికెట్ మ్యాచ్ లలో ఆడాడు. 1970-71లో వెస్టిండీస్, 1971లో ఇంగ్లాండ్‌ దేశాలలో పర్యటించాడు, కానీ అక్కడ టెస్ట్ క్రికెట్ ఆడలేదు.

## జీవిత విషయాలు
దేవరాజ్ 1947, జనవరి 2న తెలంగాణలోని హైదరాబాదులో జన్మించాడు.

## క్రీడారంగం
1964-65లో జరిగిన రంజీ ట్రోఫీలో హైదరాబాదు క్రికెట్ జట్టు తరపున దేవరాజ్ తన కెరీర్‌ను ప్రారంభించాడు. బౌలింగ్, బ్యాటింగ్ చేసేవాడు. 1966-67లో స్టేట్ బ్యాంక్ ఆఫ్ ఇండియా, మొయిన్-ఉద్-దౌలా గోల్డ్ కప్ టోర్నమెంట్‌ లో తొమ్మిదో స్థానంలో బ్యాటింగ్ కు వచ్చిన దేవరాజ్ 59 పరుగులు చేయడంతో స్టేట్ బ్యాంక్ ఆఫ్ ఇండియా మొదటిసారి కప్ ను గెలుచుకుంది.

1967-68లో ఆస్ట్రేలియా, న్యూజీలాండ్‌లో పర్యటించడానికి భారత క్రికెట్ జట్టు ఎంపిక కోసం నిర్వహించిన శిక్షణా శిబిరానికి హాజరయ్యాడు. అయితే దానిలో దేవరాజ్ కంటే ముందుగానే ఉమేష్ కులకర్ణి, రమాకాంత్ దేశాయ్ ఎంపికయ్యారు. భారతదేశంలో 1967-68లో జరిగిన దేశవాళీ క్రికెట్‌లో 26.95 సగటుతో 23 వికెట్లు తీసుకున్నాడు. స్టేట్ బ్యాంక్ ఆఫ్ ఇండియా ఫైనల్ మొదటి ఇన్నింగ్స్‌లో 6 వికెట్ల నష్టానికి 123 పరుగులు చేసినపుడు, మొయిన్-ఉద్-డౌలా గోల్డ్ కప్ టోర్నమెంట్‌ను గెలవడంలో కీలకపాత్ర పోషించాడు.  1968 ఫిబ్రవరిలో ఇండియన్ XI జట్టు తరపున టూరింగ్ ఇంటర్నేషనల్ XI జట్టుతో ఆడిన దేవరాజ్ రెండుసార్లు ఖలీద్ ఇబాదుల్లా వికెట్, ఒకసారి కెన్ సుటిల్ వికెట్ ను తీసుకున్నాడు.

1968-69లో స్టేట్ బ్యాంక్ ఆఫ్ ఇండియా తరపున సిలోన్ పర్యటనలో పాల్గొన్నాడు. సిలోన్ బోర్డ్ ప్రెసిడెంట్ అండర్ -27s XI తో జరిగిన మ్యాచ్‌లో దేవరాజ్ ఇన్నింగ్స్ విజయంలో తన కెరీర్‌లో అత్యుత్తమ ఇన్నింగ్స్ గణాంకాలు (రెండో ఇన్నింగ్స్‌లో 38 కి 6), మ్యాచ్ ఫిగర్స్ (70 కి 11) సాధించాడు. రెండు నెలల తరువాత రంజీ ట్రోఫీలో హైదరాబాదు - ఆంధ్రా జట్ల మధ్య జరిగిన మ్యాచ్ లో 5-21, 5-75 తీసి హైదరాబాదు విజయంలో కీలక పాత్ర పోషించాడు.

## భారతదేశం తరపున
1970-71 భారతీయ సీజన్‌లో 29.00 సగటుతో 24 వికెట్లు తీసిన తరువాత దులీప్ ట్రోఫిలో ఈస్ట్ జోన్ క్రికెట్ జట్టు తరపున 114 పరుగులకు 5 వికెట్లు తీయడంతో వెస్టిండీస్, ఇంగ్లాండ్ పర్యటనలకు ఎంపికయ్యాడు. జట్టులో ఉన్న ఏకైక ఫాస్ట్ బౌలర్ అయినప్పటికీ, దేవరాజ్ కు ఈ పర్యటనలో టెస్టులు ఆడే అవకాశం రాలేదు, సెలెక్టర్లు మీడియం-పేస్ ఆల్ రౌండర్లైన ఏకనాథ్ సోల్కర్, సయ్యద్ అబిద్ అలీ లను తీసుకున్నారు, ఎక్కువ వికెట్లు తీయడానికి ముగ్గురు స్పెషలిస్ట్ స్పిన్నర్లపై ఆధారపడ్డారు. వెస్టిండీస్‌లో ఐదు ఫస్ట్-క్లాస్ మ్యాచ్‌లు ఆడి, 91.5 ఓవర్లలో 37.60 సగటుతో 10 వికెట్లు తీసుకున్నాడు. ఇంగ్లాండ్‌లో 16 మ్యాచ్‌లు ఆడి, 61.27 సగటుతో 11 వికెట్లు తీసుకున్నాడు.

1971-72లో రక్షణ నిధికి సహాయంగా జరిగిన మ్యాచ్‌లో  ఇండియన్ ఎలెవన్ తరఫున రెస్ట్ ఆఫ్ ఇండియా జట్టుతో ఆడాడు, కానీ ఆ మ్యాచ్ లో వికెట్లు తీయలేదు. 27 సంవత్సరాల వయస్సులో ఫస్ట్-క్లాస్ క్రికెట్ నుండి తప్పుకోవడానికి ముందు మరికొన్ని సీజన్లలో ఆడాడు.

## ఇతర వివరాలు
క్రికెట్ ఆడుతున్న రోజుల్లో భారతీయ స్టేట్ బ్యాంకు లో పనిచేశాడు. తరువాత కొంతకాలం లండన్‌లో బస్సులు నడిపాడు, ఇటీవల క్రికెట్ కోచ్‌గా ఉన్నాడు.

## మూలాలు

## బయటి లింకులు
* క్రికెట్ ఆర్కైవ్‌లో దేవరాజ్ గోవింద్రాజ్
*  

వర్గం:జీవిస్తున్న ప్రజలు
వర్గం:1947 జననాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
అనుమోలు రామకృష్ణ

thumb|అనుమోలు రామకృష్ణ
**అనుమోలు రామకృష్ణ** (1939–2013) ప్రముఖ సివిల్ ఇంజినీరు. నిర్మాణ రంగంలో విశేషమైన కృషి చేసారు. ప్రముఖ నిర్మాణ సంస్థ అయిన L&T కంపెనీలో డిప్యూటి మేనేజింగ్ డైరెక్టర్ గా పనిచేసారు. వీరికి మరణాంతరం శాస్త్ర సాంకేతిక రంగాలలో వీరు చేసిన సేవలకుగాను భారత ప్రభుత్వం 1914లో పద్మవిభూషణ్ బిరుదు నిచ్చి గౌరవించింది.

## జననం,విద్య
అనుమోలు రామకృష్ణ గారు కృష్ణా జిల్లా పునాదిపాడు గ్రామంలో 1939 డిసెంబరు 20న జన్మించారు. ఆంధ్రా విశ్వవిద్యాలయం నుండి సివిల్ ఇంజినీరింగ్ లో పట్టభద్రుడైన తరువాత మద్రాసు గిండీ ఇంజినీరింగ్ కాలేజీ నుండి స్ట్రక్చరల్ ఇంజినీరింగ్ లో మాస్టర్ డిగ్రి చేసారు.1966లో జర్మన్ లో ఆధునిక నిర్మాణ రీతులపై శిక్షణ పొందారు.

## నిర్మాణ రంగంలో కృషి
రామకృష్ణ గారు  1962 లో ప్రముఖ నిర్మాణ సంస్థ అయిన L&T కంపెనీలో సివిల్ ఇంజనీర్ గా ఉద్యోగ ప్రస్తావం చేసారు. ఆ కంపెనీలో అనేక కీలక బాధ్యతలు నిర్వహించి కంపెనీలో డిప్యూటి మేనేజింగ్ డైరెక్టర్ గా 2004లో పదవి విరమణ చేసారు. నిర్మాణంలో ఉపయోగించే సెంట్రింగ్ పద్దతులలో నూతన ఆవిష్కరణలు చేసి నిర్మాణాలు త్వరితగతిన పూర్తి చేసేలా తోడ్పడ్డారు. ప్రీ స్ట్రస్ టెక్నాలజీ లో అనేక అవిష్కరణలను ప్రవేశపెట్టారు. 

## పురస్కారాలు

* ICI-Fosroc Award for Outstanding Concrete Technologist (1993),
* Institution of Engineers (India) Prestressed Concrete Design Award (1995), 
* Eminent Engineering Personality award (1998) 
* World Federation of Engineering Organizations Hassib Sabbagh Award (2007)  for technological excellence
* Outstanding Contribution to Construction Industry Award by Builders’ Association of India (1993), 
* Davidson Frame Award (1997), 
* Rotary International Outstanding efforts in Business Ethics award (2000) and Rotary International For the Sake of Honour’ Award (2001) were for excellence in corporate management.
* 1997 లో ఆంధ్రా విశ్వవిద్యాలయం నుండి గౌరవ డాక్టరేట్
* 2004 లో JNTU హైదరాబాద్ నుండి గౌరవ డాక్టరేట్

## మరణం
అనుమోలు రామకృష్ణ గారు **2013 ఆగస్టు 20** న 73 సంవత్సరాల వయస్సులో మరణించారు.

వీరికి మరణాంతరం శాస్త్ర సాంకేతిక రంగాలలో వీరు చేసిన సేవలకుగాను భారత ప్రభుత్వం 1914లో పద్మవిభూషణ్ బిరుదు నిచ్చి గౌరవించింది.

## మూలాలు
Anumolu Ramakrishna, From  English Wikipedia 
వర్గం:కృష్ణా జిల్లా వ్యక్తులు
వర్గం:సాంకేతిక నిపుణులు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:1939 జననాలు
వర్గం:2013 మరణాలు
రేష్మ ఔర్ షెరా

**రేష్మ ఔర్ షెరా**, 1971 జూలై 23న విడుదలైన హిందీ క్రైమ్ సినిమా. సునీల్ దత్ నిర్మించి, దర్శకత్వం వహించిన ఈ సినిమాలో వహీదా రెహమాన్ రేష్మ పాత్రలో, సునీల్ దత్ షెరా పాత్రలో నటించారు. వినోద్ ఖన్నా, అమితాబ్ బచ్చన్, రాఖీ, రంజీత్, కెఎన్ సింగ్, జయంత్, అమ్రీష్ పురి ఇతర సహాయక పాత్రల్లో నటించారు. ఈ సినిమా వచ్చిన సమయంలో 12 సంవత్సరాల వయస్సు ఉన్న సునీల్ దత్ కుమారుడు సంజయ్ దత్ తొలిసారిగా ఇందులో ఖవ్వాలి గాయకుడిగా నటించాడు.

ఈ సినిమాకు దేశీయ, అంతర్జాతీయ విమర్శకుల ప్రశంసలు వచ్చాయి. 22వ బెర్లిన్ అంతర్జాతీయ చలన చిత్రోత్సవంలో గోల్డెన్ బేర్ అవార్డు కోసం నామినేట్ చేయబడింది. 44వ అకాడమీ అవార్డులలో ఉత్తమ విదేశీ భాషా చిత్రంగా భారతీయ ఎంట్రీగా ఎంపికైంది, కానీ నామినీగా ఆమోదించబడలేదు.

ఈ సినిమా 19వ జాతీయ చలనచిత్ర అవార్డులలో 3 విభాగాల్లో (వహీదా రెహమాన్ - ఉత్తమ నటిగా, జైదేవ్ - ఉత్తమ సంగీత దర్శకత్వం, రామచంద్ర - ఉత్తమ సినిమాటోగ్రఫీ) జాతీయ చలనచిత్ర అవార్డులను కూడా గెలుచుకుంది.

## నటవర్గం

* వహీదా రెహమాన్ (రేష్మ)
* సునీల్ దత్ (షెరా)
* అమితాబ్ బచ్చన్ (చోటు)
* వినోద్ ఖన్నా (విజయ్)
* రాఖీ (రేష్మ మరదలు)
* రంజీత్ (గోపాల్‌)
* జయంత్ (సాగత్ సింగ్) 
* కెఎన్ సింగ్ (చౌదరి)
* అమ్రీష్ పురి (రెహమత్ ఖాన్)
* సంజయ్ దత్ (ఖవ్వాలి గాయకుడు)
* నావల్ కుమార్ (జగత్ సింగ్)

## పాటలు
ఈ సినిమాలో "ఏక్ మీతి సి చుభన్, ఏక్ థండి సి అగ్గన్" (ఉధవ్ కుమార్ సాహిత్యం), "తు చందా మెయిన్ చాందిని" (బాల్కవి బైరాగి సాహిత్యం) వంటి క్లాసిక్ పాటలు ప్రాచూర్యం పొందాయి.

## అవార్డులు
; 19వ భారత జాతీయ చలనచిత్ర పురస్కారాలు
* జాతీయ ఉత్తమ నటి - వహీదా రెహమాన్
* జాతీయ ఉత్తమ సంగీత దర్శకత్వం - జైదేవ్
* జాతీయ ఉత్తమ సినిమాటోగ్రఫీ - రామచంద్ర

## మూలాలు

## బయటి లింకులు
* 
* 

వర్గం:హిందీ సినిమాలు
వర్గం:1971 సినిమాలు
మౌసమ్

**మౌసమ్**, 1975 డిసెంబరు 29న విడుదలైన హిందీ సినిమా. సునందిని పిక్చర్స్, రాజ్‌కమల్ కళామందిర్, మెహబూబ్ స్టూడియోస్ బ్యానరులో పి. మల్లికార్జునరావు నిర్మాణంలో గుల్జార్ దర్శకత్వం వహించిన ఈ సినిమాలో సంజీవ్ కుమార్, షర్మిలా ఠాగూర్ నటించారు. 1961లో ఏజె క్రోనిన్ రాసిన *ది జుడాస్ ట్రీ* నవల ఆధారంగా ఈ సినిమా రూపొందించబడింది. 23వ భారత జాతీయ చలనచిత్ర పురస్కారాలలో షర్మిలా ఠాగూర్ జాతీయ ఉత్తమ నటిగా సిల్వర్ లోటస్ అవార్డును అందుకుంది. అలాగే ఈ సినిమాకు ద్వితీయ ఉత్తమ ఫీచర్ ఫిల్మ్ అవార్డు కూడా వచ్చింది. ఈ సినిమా 24వ ఫిల్మ్‌ఫేర్ అవార్డులలో ఎనిమిది నామినేషన్లలో రెండు అవార్డులు అందుకుంది. అనేక ఇతర ప్రశంసలు కూడా వచ్చాయి. ఈ సినిమా *వసంధతిల్ లేదా నాల్* పేరుతో తమిళంలోకి రీమేక్ చేయబడింది.

## నటవర్గం
* షర్మిలా ఠాగూర్ (చందా థాపా/కజ్లి)
* సంజీవ్ కుమార్ (డాక్టర్ అమర్నాథ్ గిల్)
* దిన పాఠక్ (వేశ్యా గృహ యజమానురాలు గంగు రాణి)
* ఓం శివపురి (హరిహర్ థాపా)
* అఘా
* సత్యెన్ కప్పు
* దిన పాఠక్
* లిల్లీ చక్రవర్తి

## అవార్డులు
### విజేత
* జాతీయ ఉత్తమ నటి అవార్డు  - షర్మిలా ఠాగూర్
* రెండవ ఉత్తమ ఫీచర్ ఫిల్మ్ జాతీయ చలనచిత్ర అవార్డు - *మౌసమ్*
* ఫిల్మ్‌ఫేర్ ఉత్తమ చిత్రం - *మౌసమ్*
* ఫిల్మ్‌ఫేర్ ఉత్తమ దర్శకుడు - గుల్జార్

### నామినేట్
* ఫిల్మ్‌ఫేర్ ఉత్తమ నటుడు - సంజీవ్ కుమార్ (*ఆంది* సినిమాలో సంజీవ్ కుమార్ గెలుపొందాడు)
* ఫిల్మ్‌ఫేర్ ఉత్తమ నటి - షర్మిలా ఠాగూర్ (*తపస్య* సినిమాలో రాఖీ గెలుపొందింది)
* ఫిల్మ్‌ఫేర్ ఉత్తమ సహాయ నటి - దినా పాఠక్ (*బాలికా బాదు* సినిమాలో కాజ్రీ గెలుపొందాడు)
* ఫిల్మ్‌ఫేర్ ఉత్తమ కథ *- [[కమలేశ్వర్]] (*అర్జున్ పండిట్* సినిమాకు బాలచంద్ ముఖర్జీ గెలుపొందాడు)
* ఫిల్మ్‌ఫేర్ ఉత్తమ సంగీతం - మదన్ మోహన్ (*కభీ కభీ* సినిమా కోసం [[ముహమ్మద్ జహూర్ ఖయ్యాం|ఖయ్యుం]] గెలుపొందాడు)
* ఫిల్మ్ ఫేర్ బెస్ట్ లిరిసిస్ట్ - గుల్జార్ (*కభీ కభీ* సినిమాలో *మేరే దిల్ మెయిన్'' పాటకు సాహిర్ లుధియానవి గెలుపొందాడు)

## మూలాలు

## బయటి లింకులు
*   
* సినిమా సారాంశం

వర్గం:1975 సినిమాలు
వర్గం:హిందీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
పి.సుదర్శన్ రెడ్డి

**పొద్దుటూరి సుదర్శన్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ మంత్రి.

## జననం, విద్యాభాస్యం
పి.సుదర్శన్‌ రెడ్డి 1949లో తెలంగాణ రాష్ట్రం, నిజామాబాదు జిల్లా, నవీపేట్ మండలం, శీరాంపల్లె గ్రామం లో గంగారెడ్డి, రుక్మవ్వ దంపతులకు జన్మించాడు. ఆయన ఉస్మానియా యూనివర్సిటీలో బిఎ మధ్యలోనే ఆపేశాడు.

## రాజకీయ జీవితం
పి.సుదర్శన్‌ రెడ్డి మద్యం వ్యాపారంలో కొనసాగుతూ 1989లో కాంగ్రెస్ పార్టీ ద్వారా రాజకీయాలోకి వచ్చి 1989లో జరిగిన ఆంధ్రప్రదేశ్ అసెంబ్లీ ఎన్నికల్లో పోటీ చేసి ఓటమి పాలయ్యాడు. ఆయన 1999లో జరిగిన ఆంధ్రప్రదేశ్ అసెంబ్లీ ఎన్నికల్లో బోధన్ శాసనసభ నియోజకవర్గం నుండి పోటీ చేసి తన సమీప ప్రత్యర్థి టిడిపి అభ్యర్థి కె రమాకాంత్ పై 9289 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీ లోకి అడుగు పెట్టాడు.

పి.సుదర్శన్‌ రెడ్డి 2004, 2009లలో జరిగిన ఆంధ్రప్రదేశ్ అసెంబ్లీ ఎన్నికల్లో గెలిచి హ్యాట్రిక్ ఎమ్మెల్యేగా బోధన్‌లో రికార్డు నెలకొల్పాడు. ఆయన 2009లో వై.యస్. రాజశేఖరరెడ్డి మంత్రివర్గంలో, నల్లారి కిరణ్ కుమార్ రెడ్డి మంత్రివర్గంలో నీటిపారుదలశాఖ మంత్రిగా పనిచేశాడు. ఆయన 2014లో తెలంగాణ రాష్ట్రం ఏర్పడ్డాక 2014 & 2018 జరిగిన అసెంబ్లీ ఎన్నికల్లో ఓటమి పాలయ్యాడు. 

ఆయన 2023లో జరిగిన శాసనసభ ఎన్నికల్లో బోధన్ ఎమ్మెల్యేగా పోటీ చేసి గెలిచాడు, ఆ తరువాత ఆయనను 2024లో జరగబోయే లోక్‌సభ ఎన్నికల్లో 2024 మార్చి 31న నిజామాబాద్‌ లోక్‌సభ ఇన్‌చార్జ్‌గా నియమిస్తూ తెలంగాణ రాష్ట్ర కాంగ్రెస్ ఇంచార్జ్ దీపాదాస్ మున్షీ ప్రకటించింది. 

సుదర్శన్ రెడ్డిని 2025 అక్టోబర్ 31న తెలంగాణ ప్రభుత్వ సలహాదారుగా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.

## మూలాలు

వర్గం:నిజామాబాదు జిల్లా నుండి ఎన్నికైన శాసన సభ్యులు
వర్గం:నిజామాబాదు జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2023)
డి. రాజేశ్వర్ రావు

**డి. రాజేశ్వర్ రావు** తెలంగాణకు చెందిన రాజకీయ నాయకుడు, సామాజిక కార్యకర్త. 2017-2023 వరకు తెలంగాణ శాసనమండలి సభ్యుడిగా పనిచేసాడు.

## జీవిత విషయాలు
రాజేశ్వర్ రావు 1961, మార్చి 2న మల్లయ్య, వెంకమ్మ దంపతులకు తెలంగాణ రాష్ట్రం, నిజామాబాదులో జన్మించాడు. బిఏ వరకు చదువుకున్నాడు.

## వ్యక్తిగత వివరాలు
రాజేశ్వర్ రావుకు అనసూయతో వివాహం జరిగింది. వీరికి ఒక కుమారుడు, ఒక కుమార్తె.

## రాజకీయరంగం
2005 నుండి 2007 హౌసింగ్ కార్పొరేషన్ ఛైర్మన్ గా పనిచేశాడు. 2007 నుండి 2014, జూన్ 1 వరకు ఉమ్మడి ఆంధ్రప్రదేశ్ శాసన మండలి సభ్యుడిగా, తెలంగాణ రాష్ట్రం ఏర్పడిన తరువాత 2014, జూన్ 2 నుండి 2017, మే 27 వరకు తెలంగాణ శాసనమండలి సభ్యుడిగా పనిచేశాడు. 2017, మే 28న తెలంగాణ రాష్ట్ర సమితి పార్టీ తరపున గవర్నర్ కోటాలో శాసనమండలి సభ్యుడిగా ఎన్నికయ్యాడు.

ఆయనను 2023 ఆగస్టు 10న క్రిస్టియన్ మైనారిటీస్ ఫైనాన్స్ కార్పొరేషన్ ఛైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.

డి. రాజేశ్వర్ రావు బీఆర్ఎస్ పార్టీని వీడి ముఖ్యమంత్రి రేవంత్‌రెడ్డి సమక్షంలో కాంగ్రెస్‌ పార్టీలో చేరాడు.

## ఇతర వివరాలు
ఆస్ట్రేలియా, ఈజిప్ట్, ఇజ్రాయెల్, జోర్డాన్, న్యూజిలాండ్, దక్షిణాఫ్రికా, థాయిలాండ్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలలో పర్యటించాడు.

## మూలాలు

వర్గం:1961 జననాలు
వర్గం:నిజామాబాదు జిల్లా వ్యక్తులు
వర్గం:నిజామాబాదు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు
బొగ్గారపు దయానంద్

**బొగ్గారపు దయానంద్** తెలంగాణకు చెందిన రాజకీయ నాయకుడు, వ్యాపారవేత్త. ప్రస్తుతం భారత్ రాష్ట్ర సమితి తరపున తెలంగాణ శాసన మండలి సభ్యుడిగా ఉన్నాడు.

## జీవిత విషయాలు
దయానంద్ 1954, మే 3న రాములు, వజ్రమ్మ దంపతులకు తెలంగాణ రాష్ట్ర రాజధాని హైదరాబాదులో జన్మించాడు. బిఎస్సీ చదువుకున్నాడు. ఉమ్మడి ఆంధ్రప్రదేశ్ ప్రోటోకాల్ విభాగంలో డిప్యూటీ డైరెక్టర్ గా పనిచేసి 2003లో స్వచ్ఛంద పదవీ విరమణ చేశాడు.

## వ్యక్తిగత వివరాలు
దయానంద్ కు సుజాతతో వివాహం జరిగింది. వీరికి ఇద్దరు కుమారులు, ఒక కుమార్తె.

## రాజకీయరంగం
2003లో తెలుగుదేశం పార్టీలో చేరాడు. 2009 - 2014 మధ్యకాలంఓ గోషామహల్ శాసనసభ నియోజకవర్గం నుండి టిడిపి బిజినెస్ సెల్ రాష్ట్ర కమిటీ అభ్యర్థిగా పనిచేశాడు. 2014లో తెలంగాణ రాష్ట్ర సమితి పార్టీలో చేరాడు. 2020, నవంబరు 15న టిఆర్ఎస్ పార్టీ తరపున గవర్నర్ కోటాలో శాసనమండలి సభ్యుడిగా ఎన్నికయ్యాడు.

2024 పార్లమెంట్ ఎన్నికల్లో మల్కాజ్‌గిరి లోక్‌సభ పరిధిలోని ఎల్బీనగర్ శాసనసభ నియోజకవర్గ బీఆర్ఎస్ పార్టీ ఇన్‌చార్జ్‌గా నియమితుడయ్యాడు. ఆయన 2024 జూలై 5న టీపీసీసీ అధ్యక్షుడు, ముఖ్యమంత్రి రేవంత్‌ రెడ్డి, ఏఐసీసీ ఇంచార్జ్ దీపాదాస్ మున్షీ సమక్షంలో కాంగ్రెస్ పార్టీలో చేరాడు.

## ఇతర వివరాలు
నేపాల్, థాయిలాండ్, యునైటెడ్ అరబ్ ఎమిరేట్స్ మొదలైన దేశాలలో పర్యటించాడు.

## మూలాలు

వర్గం:1954 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు
సిల నేరంగల్ సిల మణితర్గల్

**సిల నేరంగల్ సిల మణితర్గల్**, 1977 ఏప్రిల్ 1న విడుదలైన తమిళ సినిమా. ఎ.బి.ఎస్. ప్రొడక్షన్స్ బ్యానరులో బి. హృదయనాథ్ నిర్మించిన ఈ సినిమాకు ఎ. భీమ్‌సింగ్ దర్శకత్వం వహించిన ఈ సినిమాలో లక్ష్మి, శ్రీకాంత్, సికె నగేష్, వైజి పార్థసారధి తదితరులు నటించారు. డి.జయకాంతన్ రాసిన *సిల నేరంగల్ సిల మణితర్గల్* నవల ఆధారంగా ఈ సినిమా రూపొందించబడింది.

24వ భారత జాతీయ చలనచిత్ర పురస్కారాలలో లక్ష్మికి జాతీయ ఉత్తమ నటి అవార్డు వచ్చింది. 2011 *చిల నేరంగళ్ చిల మనుష్యార్‌ అనే పేరుతో [[మలయాళ భాష|మలయాళ]] టెలివిజన్ ధారావాహికగా* రీమేక్ చేయబడింది.

## నటవర్గం
* లక్ష్మి (గంగ) 
* శ్రీకాంత్ (ప్రభాకర్‌) 
* సికె నగేష్ (ఆర్కే విశ్వనాథ శర్మ) 
* వైజి పార్థసారథి (వెంకు మామ) 
* ఆర్. నీలకంఠన్ (గణేషన్) 
* సుకుమారి (గణేషన్ భార్య "అన్నీ") 
* ఎస్. సుందరి బాయి (కనగం) 
* రాజసులోచన (పద్మ) 
* జయగీత (మంజు) 
* భువనాదేవి (ఇమ్మాన్యుయేల్‌)

## పాటలు
ఈ సినిమాకు ఎం. ఎస్. విశ్వనాథన్ సంగీతం స్వరపరిచాడు. ఈ సినిమాలో "వేరు ఇదం తేది", "కండతాయ్ సొల్లుగిరెన్ ఉంగల్" అనే రెండు పాటలు మాత్రమే ఉన్నాయి.

## స్పందన
*ఆనంద వికటన్* పత్రికలో 1977, ఏప్రిల్ 17న వచ్చిన సమీక్షలో సినిమా గురించి, ముఖ్యంగా లక్ష్మి నటన గురించి ప్రశంసిస్తూ రాశారు. జాతీయ చలనచిత్ర పురస్కారాలలో, ఉత్తమ నటి పురస్కారం వచ్చింది.

## మూలాలు

## గ్రంథ పట్టిక
* 
* 

## బయటి లింకులు
* 

వర్గం:తమిళ అనువాద సినిమాలు
వర్గం:1977 సినిమాలు
వర్గం:తమిళ సినిమాలు
చక్ర

**చక్ర**, 1981లో విడుదలైన హిందీ సినిమా. నియో ఫిల్మ్స్ బ్యానరులో ప్రదీప్ ఉప్పూర్ నిర్మాణ సారథ్యంలో రవీంద్ర ధర్మరాజ్ దర్శకత్వం వహించిన ఈ సినిమాలో స్మితా పాటిల్, నసీరుద్దీన్ షా, కుల్ భూషణ్ ఖర్బందా తదితరులు నటించారు. ఈ సినిమాలోని నటనకు భారత జాతీయ చలనచిత్ర పురస్కారాలలో స్మితా పాటిల్ జాతీయ ఉత్తమ నటి పురస్కారాన్ని అందుకుంది.

## నటవర్గం

* స్మితా పాటిల్ (అమ్మ)
* నసీరుద్దీన్ షా (లూక)
* కుల్ భూషణ్ ఖర్బందా (అన్న)
* రోహిణీ హట్టంగడి (లక్ష్మీ)
* రంజిత్ చౌదరి (బెంవా)
* సలీం గౌస్ (రఘు)
* అంజలి పైగాంకర్ (చెన్న)
* సవిత బజాజ్
* ఉత్తమ్ సిరూర్
* సుహాస్ భలేకర్
* దిలీప్ ధావన్
* శశి సక్సేనా
* సుధీర్ పాండే
* అల్కా కుబల్

## అవార్డులు, నామినేషన్లు
;భారత జాతీయ చలనచిత్ర పురస్కారాలు
* (జాతీయ ఉత్తమ నటి) - స్మితా పాటిల్

* లోకర్నో ఇంటర్నేషనల్ ఫిల్మ్ ఫెస్టివల్ (1980) -రవీంద్ర ధర్మరాజ్

## మూలాలు

## బయటి లింకులు
* 

వర్గం:1981 సినిమాలు
వర్గం:హిందీ సినిమాలు
మోస్ట్ ఎలిజిబుల్ బ్యాచ్‌ల‌ర్

**మోస్ట్ ఎలిజిబుల్ బ్యాచ్‌ల‌ర్** తెలుగులో విడుదలైన రొమాంటిక్ కామెడీ ప్రేమ కథ సినిమా. అల్లు అరవింద్ స‌మ‌ర్ప‌ణ‌లో జీఏ2 పిక్చ‌ర్స్ బ్యానర్‌పై బన్నీ వాసు, వాసు వర్మ నిర్మించిన ఈ సినిమాకు భాస్కర్ దర్శకత్వం వహించాడు. అఖిల్ అక్కినేని,  పూజా హెగ్డే, ఆమని, మురళి శర్మ ప్రధాన పాత్రల్లో నటించిన ఈ సినిమా అక్టోబర్ 15న విడుదలై, నవంబర్ 19న ఆహా ఓటీటీలో విడుదల చేశారు.
## చిత్ర నిర్మాణం
మోస్ట్ ఎలిజిబుల్ బ్యాచ్‌‌‌‌‌‌లర్ సినిమా షూటింగ్ జులై  2019లో హైదరాబాద్ లో ప్రారంభమైంది. ఈ సినిమాలో సిద్ శ్రీరామ్ పాడిన ‘మనసా మ‌న‌సా’ పాటను 2 మార్చి 2020న విడుదల చేశారు. క‌రోనా వైర‌స్ కార‌ణంగా షూటింగ్ ను మార్చి 2020లో ఆపేసి తిరిగి సెప్టెంబర్ 2020లో షూటింగ్ ప్రారంభించారు.ఈ సినిమా టీజర్ ను 25 అక్టోబర్ 2020న, గుచ్చే గులాబీ పాటను ఫిబ్రవరి 13, 2021న, ‘ఏ జిందగీ’ లిరికల్‌ పాటను ఏప్రిల్ 5, 2021న విడుదల చేశారు.
## కథ
హర్ష (అఖిల్) న్యూయార్క్  లో ఉద్యోగం చేస్తూ పెళ్లిచూపుల కోసం ఇండియాకి వస్తాడు. ఈ క్రమంలో  20 సంబంధాలలో విభ (పూజా హెగ్డే) ఒక స్టాండ్ కమెడియన్ గా కూడా ఉంటుంది, కానీ వారి జాత‌కాలు క‌ల‌వ‌ని కార‌ణంగా పెళ్లి కుదరదు. హర్ష అనుకోని ప‌రిస్థితుల్లో విభతో ప్రేమలో పడతాడు, కానీ కొన్ని అనుకోని సంఘటనల వల్ల అతను మళ్ళీ అమెరికాకు వెళ్లి పోతాడు. విభకి కూడా హర్ష పైన నెగిటివ్ అభిప్రాయం ఏర్పడుతుంది. అక్క‌డికి వెళ్లిన త‌ర్వాత హర్ష మ‌న‌సు మారిపోతుంది. ఆ త‌ర్వాత ఇండియాకి తిరిగి వ‌చ్చిన అత‌ను విభ‌ను క‌లిశాడా ? ఇంట్లో వాళ్లు చూసిన సంబంధం చేసుకున్నాడా ? అనేదే మిగతా సినిమా కథ.

## నటీనటులు

*అఖిల్ అక్కినేని  - హర్ష 
*పూజా హెగ్డే - విభా
*ఆమని 
*మురళి శర్మ 
*నేహా శెట్టి
*వెన్నెల కిషోర్ 
*జయప్రకాష్
*ప్రగతి 
*గిరిబాబు
*వై. కాశీ విశ్వనాథ్
*మణిచందన
*అజయ్ 
*పోసాని కృష్ణ మురళి
*సత్య కృష్ణన్
*అమిత్ తివారి 
*గెటప్ శ్రీను
*సుడిగాలి సుధీర్ 
*అభయ్ బేతిగంటి
*కామాక్షి భాస్కర్ల
*సాయి కేతన్ రావు
### అతిధి పాత్రల్లో
* రాహుల్ రవీంద్రన్
*చిన్మయి
*ఫరియా అబ్దుల్లా
*ఈషా రెబ్బ‌
*శాన్వి మేఘన 

## పాటల జాబితా
1:లేహరాయి , రచన: శ్రీమణి ,గానం.సిద్ శ్రీరామ్ 

మనసా మనసా , రచన: సురేంద్ర కృష్ణ , గానం.సిద్ శ్రీరామ్ 

2:గుచ్చే గులాబీ , రచన: అనంత్ శ్రీరామ్, శ్రీమణి , గానం.అర్మన్ మాలిక్ 

3:ఏ జిందగీ , రచన: రామజోగయ్య శాస్త్రి, గానం.హనిఫా నాఫిస 

4:చిట్టి అడుగు , రచన: సిరివెన్నెల సీతారామశాస్త్రి గానం.జియాఉల్హక్ 

## సాంకేతిక నిపుణులు
*బ్యానర్:  జీఏ2 పిక్చ‌ర్స్
*నిర్మాతలు:  బన్నీ వాసువాసు వర్మఅల్లు అరవింద్ (సమర్పణ)
*కథ, స్క్రీన్ ప్లే, దర్శకత్వం:  భాస్కర్
*సంగీతం:  గోపీ సుంద‌ర్
*సినిమాటోగ్రఫీ:   ప్రదీష్  వర్మ 
*ఎడిటర్: మార్తాండ్ కె. వెంకటేష్
*పాటలు: శ్రీమణి

## పురస్కారాలు
2021 సైమా అవార్డులు (తెలుగు)

# ఉత్తమ నటి

## మూలాలు

## బయటి లింకులు
*  
వర్గం:2021 తెలుగు సినిమాలు
వర్గం:2021 సినిమాలు
శ్రీతేజ్

**శ్రీతేజ్‌** తెలుగు సినిమా నటుడు. ఆయన 2013లో నా సామిరంగా సినిమా ద్వారా సినీరంగానికి పరిచమై వంగవీటి , లక్ష్మీస్ ఎన్‌టిఆర్ సినిమాల ద్వారా తన నటనకు గాను మంచి గుర్తింపు తెచ్చుకున్నాడు.

## సినీ జీవితం
శ్రీతేజ్ 2006లో అసిస్టెంట్ డైరెక్టర్ గా సినీ జీవితం ప్రారంభించి ఆడవారి మాటలకు అర్థాలే వేరులే , మౌనరాగం సినిమాలకు పని చేశాడు. ఆయన 2013లో నా సామిరంగా సినిమాలో నటుడిగా తొలిసారి నటించాడు.

## నటించిన సినిమాలు

## వెబ్ సిరీస్

## మూలాలు

వర్గం:తెలుగు సినిమా నటులు
వర్గం:1987 జననాలు
జూన్ 1:43

**జూన్ 1:43** 2017లో విడుదలైన తెలుగు సినిమా. ఆదిత్య క్రియేషన్స్‌ బ్యానర్ పై లక్ష్మి శ్రీవాత్సవ నిర్మించిన ఈ సినిమాకు భాస్కర్ బంటుపల్లి దర్శకత్వం వహించాడు. ఆదిత్య, రిచా స‌క్సేనా, కాశీ విశ్వనాధ్ ప్రధాన పాత్రల్లో నటించారు.ఈ సినిమా 24 నవంబర్ 2017న విడుదలైంది.

## చిత్ర నిర్మాణం
ఈ సినిమా టీజర్‌ ను హైదరాబాద్‌లోని రామానాయుడు స్టూడియోలో 16 మే 2017న విడుదల చేశారు.

## కథ
ఓ రాత్రి ఒంటిగంట నలభైమూడు నిమిషాలకు జరిగిన అనూహ్య పరిణామాలేమిటి? జూన్ నెలకు ఓ ప్రేమజంటకు ఉన్న సంబంధమేమిటి? అనేదే సినిమా కథ

## నటీనటులు

* ఆదిత్య  
* రిచా స‌క్సేనా 
* కాశీ విశ్వనాథ్ 
* వేణు 
* సాయి పంపాన
* బన్ను 
* మధుమణి 
* అరుణ్ 
* తోటపల్లి మధు 
* కేదార్ శంకర్
*సుజిత్ 
*సంధ్య జనక్ 
*మాధవి రెడ్డి 
*ప్రభావతి
*జగదీశ్వరి
*అరుణ్ బాబు
*శ్రీకాంత్ 
*సౌజన్య
*రానా ప్రతాప్ సిన్హా 
*సుధీర్ బచ్చు

## సాంకేతిక నిపుణులు
*బ్యానర్:  ఆదిత్య క్రియేషన్స్‌ 
*నిర్మాత: లక్ష్మి శ్రీవాత్సవ
*ఎగ్జిక్యూటివ్‌ నిర్మాత: వేణు
*కథ, స్క్రీన్ ప్లే, దర్శకత్వం: భాస్కర్‌ బంటుపల్లి
*సంగీతం: శ్రవణ్‌
*సినిమాటోగ్రఫీ: మల్హర్‌భట్‌
*ఎడిటర్‌: ఎస్‌.బి. ఉద్ధవ్‌

## మూలాలు

## మూలాలు

వర్గం:2017 సినిమాలు
వర్గం:2017 తెలుగు సినిమాలు
స్టాన్ స్వామి

**స్టాన్సిస్ లౌర్దుస్వామి** (1937 ఏప్రిల్ 26- 2021 జులై 5) స్టాన్ స్వామిగా జనాదరణ పొందిన ఇతను భారతదేశానికి చెందిన గిరిజన హక్కుల కార్యకర్త, రోమన్ కాథలిక్ పూజారి. 
## తొలినాళ్ళ జీవితం
స్వామి తమిళనాడు లోని తిరుచి జిల్లాలో 1937 ఏప్రిల్ 26న జన్మించాడు. 1970 లో ఫిలిపైన్స్ లో సమాజశాస్త్రం(sociology) చదివే సమయంలో ఇతను వేదాంత శాస్త్రం (theology) పై పట్టు సాధించాడు. తాను ఫిలిపైన్స్ లో చదువుకునే రోజుల్లో అక్కడ పరిపాలన పై జరిగే విప్లవాలను  అవగాహన చేసుకున్నాడు.
### కార్యకలాపాలు
బెంగుళూరులో 1975 నుండి 1986 వరకు జెస్యూట్ నిర్వహిస్తున్న భారత సామాజిక సంస్థకు స్వామి డైరెక్టర్గా ఉన్నాడు. రాజ్యాంగంలోని ఐదవ షెడ్యూల్ లోని నిబంధనలను అమలు చేయకపోవడాన్ని ఇతను గళమెత్తాడు, ఈ షెడ్యూల్ ప్రకారం దేశంలో గిరిజనుల రక్షణ, సంక్షేమం, అభివృద్ధి కోసం గిరిజన సభ్యులతో "గిరిజన సలహా కమిటీ" ఏర్పాటు చేయాలని తీర్మానించబడి ఉంది. 1996 లో భారత ప్రభుత్వం ప్రవేశపెట్టిన గిరిజన గ్రామ పంచాయితీ విస్తరణ చట్టం (PESA) ఎందుకు నిలిపివేయబడిందని కూడా ఇతను ప్రభుత్వాన్ని ప్రశ్నించాడు.
### అరెస్టు
2020అక్టోబరు 8న జాతీయ దర్యాప్తు సంస్థ (ఎన్.ఐ.ఏ)  స్వామీ మావోయిస్టు కార్యకలాపాలకు సహకారాలు అందిస్తున్నాడన్న ఆరోపణతో అతన్ని అరెస్టు చేసింది. రాజ్యాంగ విరుద్ధ కార్యకలాపాలు చేస్తున్నాడని కేసు నమోదు చేసింది.
స్వామీ అరెస్టు దేశంలో తీవ్ర ఆందోళనలకు దారి తీసింది. దేశంలోని చాల కాథలిక్  సంఘాలు, అయన అధ్యక్షత వహించిన జెస్యూట్ సంస్థకు చెందిన వారు నిరసనలు చేపట్టారు. 2020 అక్టోబరు 21న జాతీయ నాయకులైన శశి థరూర్, సీతారాం ఏచూరి, సుప్రియ సులే, డి.రాజా స్వామిని విడుదల చేయాలని పిలుపునిచ్చారు. ఝార్ఖండ్ ముఖ్యమంత్రి హేమంత్ సోరెన్ అలాగే కేరళ ముఖ్యమంత్రి పినారయి విజయన్ స్వామీ అరెస్టు ఖండించారు. 
 
2020 నవంబరు 6న స్వామీ పార్కిన్సన్స్ వ్యాధి కారంగా చూపుతూ బెయిల్ కోసం దరఖాస్తు చేసుకున్నాడు. అయినా న్యాయస్థానం ఈయన బెయిల్ను పలు సార్లు నిరాకరించింది.

## మరణం
స్వామి పార్కిన్సన్స్ వ్యాధి ఇంకా ఇతర వయస్సు సంబంధిత అనారోగ్యాలతో బాధపడ్డాడు. జైలులో ఉన్నప్పుడు రెండు చెవులలో వినికిడి లోపంతో బాధపడ్డాడు, శస్త్రచికిత్సలు చేయించుకున్నాడు.

2021 మే 18న, బొంబాయి హైకోర్టుకు సమర్పించిన నివేదికలో, జైలులో స్వామి తీవ్ర అనారోగ్యంతో ఉన్నట్లు లిఖించబడిఉంది. దీంతో స్వామిని పరీక్షించడానికి నిపుణుల కమిటీని ఏర్పాటు చేయాలని కోర్టు ఆదేశించింది. 2021 మే 21న వీడియో కాన్ఫరెన్స్‌లో కోర్టుకు హాజరైనప్పుడు, స్వామి హాస్పిటల్ లేదా మరే ఇతర హాస్పిటల్‌లో అడ్మిట్ కావడానికి నిరాకరించారు. రాంచీలోని తన ఇంటికి వెళ్లడానికి తాత్కాలిక బెయిల్‌ని మాత్రమే అభ్యర్థించారు. 2021 మే 28న బాంబే హైకోర్టు స్వామి ఆరోగ్యం క్షీణిస్తున్నందున, 15 రోజుల పాటు ప్రైవేట్ ఆసుపత్రిలో చేర్చాలని మహారాష్ట్ర ప్రభుత్వాన్ని ఆదేశించింది. అతను ముంబైలోని హోలీ ఫ్యామిలీ హాస్పిటల్‌లో చేరాడు. అక్కడ స్వామీకి కోవిడ్ సోకినట్టు ధ్రువీకరించారు.

బొంబాయి హైకోర్టులో బెయిల్ విచారణకు ముందు 2021 జులై 5న మరణించాడు.

## మూలాలు

వర్గం:1937 జననాలు
వర్గం:2021 మరణాలు
గంగ్‌బాల్ సరస్సు

**గంగాబాల్ సరస్సు** జమ్మూ కాశ్మీర్‌లోని శ్రీనగర్‌కు ఉత్తరాన ఉన్న గందర్‌బల్ జిల్లాలో ఉంది. ఇది కాశ్మీర్ లోయ పరిసరాలలో ఉన్న రెండవ ఎత్తైన పర్వత శిఖరం అయిన హరముఖ్ పర్వతం వద్ద ఉంది. 
## సరస్సు రకం
ఇది ఆల్పైన్ ఎత్తైన ఒలిగోట్రోఫిక్ సరస్సు. బ్రౌన్ ట్రౌట్‌ వంటి అనేక రకాల చేపలకు నిలయం.
## విస్తీర్ణం
ఈ సరస్సు రెండున్నర కిలోమీటర్ల పొడవు, ఒక కిలోమీటరు వెడల్పు కలిగి ఉంటుంది. ఇది అవపాతం, హిమానీనదాల ద్వారా ఏర్పడి, చివరకు సమీపంలోని నండ్‌కోల్ సరస్సులో కలుస్తుంది, ఆపై వంగాత్ సింధ్ నదిలో కలుస్తుంది. 
## భౌగోళికం
ఈ సరస్సు గందర్‌బల్ నుండి నారనాగ్ వెళ్ళే దారిలో ఉంటుంది. శ్రీనగర్ నుండి 45 కిలోమీటర్ల దూరంలో ఉంది. ఈ సరస్సుకు 15 కిలోమీటర్ల మేర ట్రెక్కింగ్ అవకాశం ఉంది. దీనిని గుర్రపు స్వారీ లేదా కాలినడకన ద్వారా చేరవచ్చు.
## మూలాలు

వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
వన్

**వన్** మలయాళం లో మార్చి 2021లో విడుదలై.. అదే పేరుతో తెలుగులోకి డబ్బింగ్ చేసి 30 జులై 2021న విడుదలైన పొలిటికల్ డ్రామా సినిమా. మమ్ముట్టి, మురళీగోపి, జోజు జార్జ్, మాథ్యూ థామస్‌ ప్రధాన పాత్రల్లో నటించిన ఈ సినిమాకు సంతోష్‌ విశ్వనాథ్‌ దర్శకత్వం వహించాడు.

## కథ
కల్లూరి చంద్రం (మమ్ముట్టి) సంకీర్ణ ప్రభుత్వంలో  ముఖ్యమంత్రిగా ఉంటాడు. రాష్ట్రానికి చెందిన ఓ యువకుడు సంజయ్ (మాథ్యూ థామస్) సోషల్ మీడియాలో ముఖ్యమంత్రి పై ఓ పోస్ట్ పెడతాడు. ముఖ్యమంత్రికి ఉండే ప్రోటోకాల్ వల్ల సంజయ్ ఇబ్బందులు ఎదుర్కొంటాడు.ప్రజల ఓట్లతో గెలిచిన ఎమ్మెల్యేలు, మంత్రులకు జవాబుదారి తనం ఉండాలంటే ‘రైట్ టు రీకాల్’ సిస్టమ్ కరెక్ట్ అని సీఎం భావిస్తుంటాడు. దాన్ని అమలులోకి తీసుకు రావడానికి ప్రయత్నిస్తుంటాడు. సీఎం చంద్రం స్నేహితుడు, పార్టీ అధ్యక్షుడు బాబీ (జోజు జార్జ్) సైతం అందుకు అంగీకరించడు.  ఈ క్రమంలో కల్లూరి చంద్రంకు ఎదురైన పరిస్థితులు ఏంటి?  ప్రజల మేలు కోరి ముఖ్యమంత్రి ప్రవేశ పెట్టిన ‘రైట్ టు రీకాల్’ బిల్లు అసెంబ్లీలో ఆమోదం పొందిందా ?? లేదా అనేదే మిగతా సినిమా కథ.

## నటీనటులు
*మమ్ముట్టి 
*మురళీగోపి
*జోజు జార్జ్
*మాథ్యూ థామస్‌
*శంకర్ రామకృష్ణన్     
*ఇషాని కృష్ణ
*గాయత్రీ అరుణ్ 
*సలీం కుమార్
*నిమిషా సజయన్
*మధు 
*బాలచంద్ర మీనన్ 
*రంజిత్
*పూజా మోహనరాజ్
*శ్రీజా దాస్

## సాంకేతిక నిపుణులు
*బ్యానర్: ఇచైస్ ప్రొడక్షన్స్ 
*నిర్మాత:  శ్రీలక్ష్మి
*కథ, స్క్రీన్ ప్లే, దర్శకత్వం:  సంతోష్‌ విశ్వనాథ్‌
*సంగీతం:  గోపీ సుందర్‌
*సినిమాటోగ్రఫీ:  వైద్య సోమసుందరమ్‌
*ఎడిటింగ్‌: నిషద్‌ యూసఫ్‌

## మూలాలు

వర్గం:డబ్బింగ్ సినిమాలు
వర్గం:2021 సినిమాలు
పసి

**పసి**, 1979 డిసెంబరు 21న విడుదలైన తమిళ సినిమా. సునీత సినీ ఆర్ట్స్ బ్యానరులో  సి.కె. షణ్ముగం లలిత, జి. దురై నిర్మించిన ఈ సినిమాకు దురై దర్శకత్వం వహించాడు. ఇందులో శోభ, ఢిల్లీ గణేష్, విజయన్ ముఖ్య పాత్రలు పోషించారు. విమర్శకుల ప్రశంసలు పొందిన ఈ సినిమాకు భారత జాతీయ చలనచిత్ర అవార్డులు, తమిళనాడు రాష్ట్ర చలనచిత్ర అవార్డులు, దక్షిణాది ఫిల్మ్‌ఫేర్ పురస్కారాలలో రెండేసి అవార్డులు గెలుచుకుంది. ఈ సినిమా *పెట్ ప్యార్ ఔర్ పాప్* పేరుతో హిందీలోకి రీమేక్ చేయబడింది.

## నటవర్గం

* శోభ (కుప్పమ్మ)
* విజయన్ (రంగన్)
* ఢిల్లీ గణేష్ (మునియన్‌)
* ప్రవీణ భాగ్యరాజ్ (కుముద)
* తాంబరం లలిత (వల్లియమ్మ)
* ఎస్ఎన్ పార్వతి (రక్కమ్మ)
* సత్య (చెల్లమ్మ)
* సెంథిల్ (చెల్లమ్మ సోదరుడు ఆరుముగం)
* నారాయణన్ (సౌండ్ కన్నయ్య)
* ఐఎస్‌ రామచంద్రన్ (కామన్‌ మ్యాన్‌)
* జయభారతి (కాల్ గర్ల్‌)
* సురులి రాజన్ (బిచ్చగాడు/రిక్షా యజమాని)

**అతిథి పాత్ర**
* కమల్ హాసన్

## నిర్మాణం
కమర్షియల్ సినిమాలు తీయడంలో పేరుగాంచిన దురై, వాస్తవిక నేపథ్యంలో ఈ సినిమా *రూపొందించాడు.* ఈ సినిమాకు శంకర్ గణేష్ బ్యాక్ గ్రౌండ్ స్కోర్ అందించాడు. ఈ సినిమా కోసం తమిళనాడు ప్రభుత్వం  100,000 సబ్సిడీని అందించింది.

## స్పందన
ఈ సినిమా విమర్శకుల ప్రశంసలు అందుకుంది. ఇది బాక్సాఫీస్ వద్ద విజయవంతమై, థియేటర్లలో 100 రోజులకు పైగా ప్రదర్శించబడింది. దురై స్వయంగా 1984లో స్మితా పాటిల్, రాజ్ బబ్బర్ నటీనటులుగా హిందీలో *పెట్ ప్యార్ ఔర్ పాప్* అనే పేరుతో రీమేక్ చేసాడు.

1980, జనవరి 13 నాటి తమిళ మ్యాగజైన్ *ఆనంద వికటన్* పేదల జీవితాలను వాస్తవికంగా చిత్రీకరించినందుకు ఈ సినిమాను ప్రశంసించింది. శోభ నటన, రంగా కెమెరా వర్క్‌, దురై స్క్రిప్ట్- డైలాగ్‌లు కూడా ప్రశంసలు అందుకున్నాయి. అదే సంవత్సరం తాష్కెంట్ ఫిల్మ్ ఫెస్టివల్‌లో ఈ సినిమా ప్రదర్శించబడింది.

సెంథిల్‌కి ఈ సినిమా మంచి గుర్తింపును ఇచ్చింది. దాంతో అతను 1980లలో తమిళ సినిమాలోని హాస్యనటులలో ఒకరిగా స్థిరపడ్డాడు. శోభ స్నేహితురాలు చెల్లమ్మ పాత్రలో నటించిన మరో నూతన నటి సత్య, ఈ సినిమా తర్వాత "పసి" పేరుతో పిలువబడింది.

27వ జాతీయ చలనచిత్ర పురస్కారాలలో జాతీయ ఉత్తమ నటి అవార్డు అందుకున్న కొద్దిసేపటికే, సినిమా 100వ రోజు వేడుకకు ఒక రోజు ముందు, నటి శోభ చెన్నై లోని తన నివాసంలో ఉరి వేసుకుని ఆత్మహత్య చేసుకుంది.

## అవార్డులు
### [[భారత జాతీయ చలనచిత్ర పురస్కారాలు]]
* 1980 - సిల్వర్ కమలం అవార్డు - జాతీయ ఉత్తమ నటి - శోభ
* 1980 - తమిళంలో ఉత్తమ ఫీచర్ ఫిల్మ్ కోసం జాతీయ చలనచిత్ర అవార్డు

; దక్షిణాది ఫిల్మ్‌ఫేర్ పురస్కారాలు
* 1979 - ఉత్తమ తమిళ చిత్రం (దురై)
* 1979 - ఉత్తమ తమిళ నటి (శోభ)

; తమిళనాడు రాష్ట్ర చలనచిత్ర అవార్డులు
* 1980 - ఉత్తమ చిత్రం (మొదటి బహుమతి) (జి. లలిత)
* 1980 - ఉత్తమ నటుడిగా ప్రత్యేక బహుమతి ( ఢిల్లీ గణేష్)

## మూలాలు

## గ్రంథ పట్టిక
* 
* 

## బయటి లింకులు
* 

వర్గం:తమిళ అనువాద సినిమాలు
వర్గం:తమిళ సినిమాలు
వర్గం:1979 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
క్షీర సాగర మథనం (2021 సినిమా)

thumb
**క్షీర సాగర మథనం** 2021లో విడుదల కానున్న తెలుగు సినిమా. శ్రీ వెంక‌టేశ పిక్చ‌ర్స్‌ , ఆర్ట్ అండ్ హార్ట్ క్రియేష‌న్స్ బ్యానర్ పై ఎం. ఆలేఖ్య నిర్మించిన ఈ సినిమాకు అనిల్‌ పంగులూరి దర్శకత్వం వహించాడు. మానస్‌ నాగులపల్లి,  సంజయ్‌ కుమార్‌, అక్షత సోనావని, సంజయ్ ప్రధాన పాత్రల్లో నటించిన ఈ సినిమా 2021 ఆగస్టు 6న విడుదల కానుంది.

## చిత్ర నిర్మాణం
ఈ సినిమా షూటింగ్ 2020లో ప్రారంభమై, సెప్టెంబర్ 2020లో పోస్ట్‌ ప్రొడక్షన్‌ పూర్తయ్యాయి. క్షీరసాగ‌ర మ‌థ‌నం సినిమా టీజ‌ర్ ను 21 ఆగష్టు 2020న దర్శకుడు క్రిష్ విడుదల చేశారు. ఈ సినిమాలోని "నీ పేరు పిలవడం" పాటను అక్టోబర్ 17, 2020న, "మళ్ళీ మళ్ళీ ఆలోచించు" పాటను నవంబర్ 16, 2020న , "అచ్చం కొండపల్లి బొమ్మలాగ" పాటను డిసెంబర్ 11, 2020న,  "అలాలే లేకుంటే" పాటను జనవరి 23, 2021న విడుదల చేశారు.

## నటీనటులు

*మానస్‌ నాగులపల్లి   
*సంజయ్‌ కుమార్‌  
*అక్షత సోనావని 
*ప్రదీప్ రుద్ర  
*సంజయ్
*గౌతమ్‌ ఎస్‌ శెట్టి  
*ఛరిష్మా శ్రీకర్  
*మహేశ్‌ కొమ్ముల
*ప్రియాంత్ 
*మహేష్  
*అదిరే అభి  
*శశిధర్  
*ఇందు

## సాంకేతిక నిపుణులు
*బ్యానర్:  శ్రీ వెంక‌టేశ పిక్చ‌ర్స్‌ , ఆర్ట్ అండ్ హార్ట్ క్రియేష‌న్స్
*నిర్మాత:  ఎం. ఆలేఖ్య 
*సహ నిర్మాత: మురళీకృష్ణ దబ్బుగుడి
*కథ, స్క్రీన్ ప్లే, దర్శకత్వం:  అనిల్‌ పంగులూరి 
*సంగీతం: అజయ్ అరసాడ
*పాటలు: శ్రీమణి, వశిష్ఠ శర్మ, వి.ఎన్.వి.రమేష్ కుమార్
*సినిమాటోగ్రఫీ:  సంతోష శానమోని
*ఎడిటింగ్:  వంశీ అట్లూరి
*పీఆర్వో: ధీరజ అప్పాజీ

## మూలాలు

వర్గం:2021 సినిమాలు
వర్గం:2021 తెలుగు సినిమాలు
పుష్ప

**పుష్ప** 2021లో విడుదలైన యాక్షన్‌ ఎంటర్‌టైనర్‌ తెలుగు సినిమా.  మైత్రీ మూవీ మేకర్స్ బ్యానర్ పై నవీన్ యెర్నేని, యలమంచిలి రవిశంకర్ నిర్మించిన ఈ సినిమాకు సుకుమార్ దర్శకత్వం వహించాడు.  అల్లు అర్జున్,  రష్మికా మందన్న, ఫహాద్‌ ఫాజిల్, సునీల్, ధనుంజయ్ ప్రధాన పాత్రల్లో నటించిన ఈ సినిమా తెలుగు, తమిళ, మలయాళ, కన్నడ, హిందీ భాషల్లో డిసెంబర్‌ 17న విడుదలైంది. ఈ సినిమా 7 జనవరి 2022న అమెజాన్‌ ప్రైమ్‌ వీడియో ఓటీటీలో విడుదలైంది.

69వ జాతీయ చలనచిత్ర అవార్డులలో *పుష్ప: ది రైజ్*  సినిమాకు ఉత్తమ నటుడు (అర్జున్), ఉత్తమ సంగీత దర్శకత్వం (ప్రసాద్) విభాగాల్లో  2 అవార్డులను గెలుచుకుంది. 67వ ఫిల్మ్‌ఫేర్ అవార్డ్స్ సౌత్‌లో, ఈ చిత్రం ఉత్తమ నటి – తెలుగు (మందన్న)తో సహా 8 నామినేషన్లను అందుకుంది.ఉత్తమ చిత్రం – తెలుగు, ఉత్తమ దర్శకుడు – తెలుగు (సుకుమార్), ఉత్తమ నటుడు – తెలుగు (అర్జున్) సహా 7 అవార్డులను గెలుచుకుంది.

## చిత్ర నిర్మాణం
ఈ సినిమా షూటింగ్ అక్టోబర్ 2019న ప్రారంభమైంది. ఈ సినిమా షూటింగ్ కరోనా కారణంగా వాయిదా 2020 మార్చి లో పడిన తరువాత  ఏడు నెలల అనంతరం తిరిగి 2020 అక్టోబర్ లో షూటింగ్‌  ప్రారంభించారు. ఈ సినిమా షూటింగ్ కరోనా కారణంగా వాయిదా 2020 మార్చి లో పడిన తరువాత  ఏడు నెలల అనంతరం తిరిగి 2020 నవంబర్ లో  రాజమండ్రి సమీపంలోని మారేడుమిల్లి అడవుల్లో షూటింగ్‌  ప్రారంభించారు. ఈ సినిమా టీజర్ ను అల్లు అర్జున్ పుట్టినరోజు సందర్బంగా 7 ఏప్రిల్ 2021న విడుదల చేశారు.‘పుష్ప’  సినిమా రెండు భాగాలుగా రానున్నట్టు ‘‘పుష్ప పార్ట్‌ 1’ ను 2020 డిసెంబరు 17వ తారీఖున విడుదల చేయనున్నట్టు చిత్ర నిర్మాతలు ప్రకటించారు.
## నటీనటులు
 
*అల్లు అర్జున్
*రష్మికా మందన్న 
*ఫహాద్‌ ఫాజిల్
*జగదీష్ ప్రతాప్ బండారి
*సునీల్
* అనసూయ భరధ్వాజ్
* అజయ్ ఘోష్
*సమంత - ‘ఊ.. అంటావా మావా.. ఊఊ అంటావా’ అనే ప్రత్యేక గీతంలో 
*బ్రహ్మాజీ
*రావు రమేష్
* అజయ్
*మైమ్ గోపి 
*రాజశేఖర్ అణిగి
*రాజ్ తిరందాస్ 
*ధనంజయ
*షణ్ముఖ్ 
* కల్పలత
*అన‌ష్వి రెడ్డి 
*దయానంద్ రెడ్డి
*అజయ్ మంకెనపల్లి
*అంబానీ శంకర్
* బిందు చంద్రమౌళి
*పావని కరణం, మొల్లేటి కావేరి, పుష్ప అన్న కూతురు
* జీవన్ కుమార్

## సాంకేతిక నిపుణులు
*బ్యానర్:  మైత్రీ మూవీ మేకర్స్‌,  ముత్తంశెట్టి మీడియా 
*నిర్మాత:  నవీన్ యెర్నేనివై. రవి శంకర్ 
*కథ, స్క్రీన్ ప్లే, దర్శకత్వం:  సుకుమార్
*సంగీతం: దేవి శ్రీ ప్రసాద్
*సినిమాటోగ్రఫీ:  మీరోస్లా కూబా బ్రోజెక్సో
*సౌండ్ డిజైనర్: రసూల్ పూకుట్టీ 
* కొరియోగ్రఫీ: విజయ్ పోలాకి 
* మాటలు: శ్రీకాంత్ విస్సా

## పాటలు

## పురస్కారాలు
2022 ఫిబ్రవరి 20న ముంబైలో నిర్వహించిన దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ - 2022 లో  పుష్ప : ది రైజ్ సినిమాకు మూవీ ఆఫ్ ది ఇయర్ అవార్డు దక్కింది. బెర్లిన్ అంతర్జాతీయ చలనచిత్రోత్సవాల్లో భారతీయ సినిమా తరఫున ఈ సినిమాను ప్రదర్శించారు.
### ఫిలింఫేర్ అవార్డులు
పుష్ప సినిమా 67వ ఫిలింఫేర్ అవార్డుల్లో మొత్తం ఏడు అవార్డుల‌ను గెలుచుకుంది. 
#ఉత్తమ చిత్రం 
#ఉత్తమ నటుడిగా 
#ఉత్తమ దర్శకుడిగా సుకుమార్‌
#ఉత్తమ సంగీత దర్శకుడిగా దేవీ శ్రీ ప్రసాద్‌
#ఉత్తమ కెమెరామెన్‌గా కుబా
#ఉత్తమ గాయకుడు  సిధ్ శ్రీరామ్ (శ్రీ వల్లి పాట)
#ఉత్తమ గాయని ఇంద్రావతి (ఊ అంటావా పాట)

### సైమా అవార్డులు
2021 సైమా అవార్డులు (తెలుగు)

# ఉత్తమ చిత్రం
# ఉత్తమ దర్శకుడు
# ఉత్తమ నటుడు
# ఉత్తమ సహాయనటుడు (జగదీష్ ప్రతాప్ బండారి)
# ఉత్తమ సంగీత దర్శకుడు
# ఉత్తమ గీత రచయిత (చంద్రబోస్ - శ్రీవల్లి)

## మూలాలు

వర్గం:2021 సినిమాలు
వర్గం:రష్మికా మందన్న నటించిన సినిమాలు
వర్గం:చిత్తూరు మాండలికం వాడబడ్డ చలన చిత్రాలు
వర్గం:అల్లు అర్జున్ నటించిన సినిమాలు
ఇప్పుడు కాక ఇంకెప్పుడు

**ఇప్పుడు కాక‌ ఇంకెప్పుడు** 2021లో విడుదల కానున్న తెలుగు సినిమా.శ్రీ చక్రాస్ ఎంటర్టైన్మెంట్స్ బ్యానర్‌పై సి.హెచ్‌ గోపాలకృష్ణారెడ్డి నిర్మించిన ఈ చిత్రానికి  వై. యుగంధర్‌ దర్శకత్వం వహించాడు. హశ్వంత్ వంగా, నమ్రత దరేకర్, క్యాథ‌లిన్ గౌడ హీరో హీరోయిన్లుగా నటించిన ఈ సినిమా 2021 ఆగస్టు 6న విడుదలైంది.

## కథ
చిన్నప్పటి నుంచి అమ్మాయిలకు దూరంగా పెరిగిన అబ్బాయికి, అలాగే అబ్బాయిలకు దూరంగా పెరిగిన అమ్మాయికి మధ్య జరిగిన రొమాంటిక్ జర్నీ యే ఈ సినిమా క‌థ‌.
## నటీనటులు
 
*హశ్వంత్ వంగా  
*నమ్రత దరేకర్  
*క్యాథలిన్ గౌడ
*తనికెళ్ళ భరణి  
*తులసి 
*రాజా రవీంద్ర 
*పూజ రామచంద్రన్‌ 
*ఐ డ్రీమ్ అంజలి
*అప్పాజీ అంబరీష్  
*వశిష్ఠ చౌదరి 
*నామీనా తార  
*నిఖిల్

## సాంకేతిక నిపుణులు
*బ్యానర్:  శ్రీ చక్రాస్ ఎంటర్టైన్మెంట్స్ 
*నిర్మాత:   సి.హెచ్‌ గోపాలకృష్ణారెడ్డి 
*కథ, స్క్రీన్ ప్లే, దర్శకత్వం: వై. యుగంధర్‌
*సంగీతం: సాహిత్య సాగర్ 
*సినిమాటోగ్రఫీ: జెమిన్ జామ్
*ఎడిటర్: శ్రీకాంత్ పట్నాయక్
*కోరియోగ్రఫీ : శ్రీ క్రిష్ 
*పాటలు: సాహిత్య సాగర్, సురేష్  బానిసెట్టి

## వివాదాలు
‘ఇప్పుడు కాక ఇంకెప్పుడు’  ట్రైలర్‌ లో శ్రీవేంకటేశ్వరస్తామిని పవిత్రంగా కీర్తించే ‘భజగోవిందం’ కీర్తనతో బెడ్‌ రూమ్‌ సన్నివేశాలను అసభ్యంగా చిత్రీకరించి, శ్రీ కృష్ణ పరమాత్మను, తులసీ మాతను కించపరిచేలా సన్నివేశాలు, సంభాషణలు ఉన్నాయనీ, అవి హిందువుల  విశ్వాసాలను గాయపరుస్తున్నాయని విహెచ్‌పి ,  బీజేపీ పార్టీకి సంబందించిన వారు వనస్థలిపురం పోలీస్ స్టేషన్లో ఫిర్యాదు చేశారు.

## మూలాలు

వర్గం:2021 సినిమాలు
వర్గం:2021 తెలుగు సినిమాలు
లాల్ సింగ్ చద్దా

**లాల్‌ సింగ్‌ చద్దా** 2021లో హిందీ నిర్మిస్తున్న కామెడీ డ్రామా సినిమా. అమీర్ ఖాన్, రాధిక చౌదరి నిర్మిస్తున్న ఈ చిత్రానికి అద్వైత్ చందన్ దర్శకత్వం వహించాడు. అమీర్ ఖాన్, కరీనా కపూర్, నాగ చైతన్య ప్రధాన పాతరాల్లో నటిస్తున్న ఈ సినిమా క్రిస్మస్ కానుకగా డిసెంబర్ 2021లో విడుదల చేయనున్నట్టు నిర్మాతలు తెలిపారు. లాల్‌సింగ్‌ చద్దా సినిమా 2022 ఆగస్ట్‌ 11న విడుదలైంది.

## నటీనటులు
*అమీర్ ఖాన్
*కరీనా కపూర్ 
*నాగ చైతన్య 
*మోనా సింగ్ 
*షారుఖ్ ఖాన్ (అతిధి పాత్రలో)
*సల్మాన్ ఖాన్ (అతిధి పాత్రలో)
*మానవ్ విజ్
*జగత్ రావత్

## సాంకేతిక నిపుణులు
*బ్యానర్:  అమీర్ ఖాన్ ప్రొడక్షన్స్, వయాకామ్ 18 స్టూడియోస్
*నిర్మాత:   అమీర్ ఖాన్,  కిరణ్ రావు, రాధిక చౌదరి
*దర్శకత్వం:  అద్వైత్ చందన్
*సంగీతం:  ప్రీతమ్ 
*సినిమాటోగ్రఫీ:  సేతు

## మూలాలు

వర్గం:2021 సినిమాలు
వర్గం:హిందీ సినిమాలు
వరుడు కావలెను

**వరుడు కావలెను** 2022లో విడుదలైన  తెలుగు సినిమా. పిడివి ప్రసాద సమర్పణలో సితార ఎంటర్‌టైన్‌మెంట్స్ బ్యానర్‌పై సూర్యదేవర నాగవంశీ నిర్మించిన ఈ సినిమాకు లక్ష్మీ సౌజన్య దర్శకత్వం వహించింది. నాగశౌర్య, రీతు వర్మ హీరో హీరో హీరోయిన్లుగా నటించిన ఈ సినిమా అక్టోబర్ 29న విడుదలైంది.ఈ సినిమా జీ5 ఓటీటీలో 7 జనవరి 2022న విడుదలైంది.
## చిత్ర నిర్మాణం
ఈ సినిమా షూటింగ్ ప్రారంభించగా, నవంబర్ లో ఈ సినిమాకు "వరుడు కావలెను" టైటిల్‌ ను ఖరారు చేశారు. ఈ సినిమా 2021 మే నెల విడుదల కావాల్సి ఉండగా కరోనా సెకండ్ వేవ్ కారణంగా సినిమా రిలీజ్ వాయిదా పడింది. ఈ సినిమాలోని ‘కోల కళ్ళే ఇలా’ లిరికల్ పాటను ఫిబ్రవరి 14, 2021న , ‘దిగు దిగు దిగు నాగ’ పాటను ఆగష్టు 4, 2021న విడుదల చేశారు.ఈ సినిమా టీజర్‌ను 31 ఆగష్టు 2021న విడుదల చేశారు.

## నటీనటులు

* నాగశౌర్య
*రీతు వర్మ
*మురళి శర్మ 
*నదియా
*వెన్నెల కిషోర్
*ప్రవీణ్
*హిమజ  
*జయప్రకాష్
*హర్ష  వర్ధన్
*అనంత్  
*కిరీటి దామరాజు  
*రంగస్థలం మహేష్  
*అర్జున్ కళ్యాణ్  
*వైష్ణవి చైతన్య  
*సిద్దిక్ష

## పాటల జాబితా
* కోల కళ్లే ఇలా , రచన: రాంబాబు గోసల , గానం.సిద్ శ్రీరామ్ 
* దిగు దిగు దిగు నాగ , రచన: అనంత్ శ్రీరామ్, గానం.శ్రేయాఘోషల్   
* మనసులోనే నిలిచిపోకే , రచన : సిరివెన్నెల సీతారామశాస్త్రి,గానం . చిన్మయి      
* వద్దనం , రచన: రాంబాబు గోసాల, గానం.గీతామాధురి, ఎం.ఎల్.గాయత్రి , అదితి భావరాజు, శృతిరంజని, శ్రీకృష్ణ.      
* వాట్ టో డో , రచన: లక్ష్మీ ప్రియాంక , గానం.అమల చేబొలు .           
* చెంగున చెంగున , రచన: శ్రీమణి, గానం.సింధూరి .
*

## సాంకేతిక నిపుణులు
*బ్యానర్:   సితార ఎంటర్‌టైన్‌మెంట్స్‌ 
*నిర్మాత:  సూర్యదేవర నాగవంశీ 
*కథ, స్క్రీన్ ప్లే, దర్శకత్వం:   లక్ష్మీ సౌజన్య
*సంగీతం:  విశాల్ చంద్రశేఖర్ , ‘దిగు దిగు దిగు నాగ’ - ఎస్.ఎస్. తమన్
*సినిమాటోగ్రఫీ: వంశీ పట్చిపులుసు - విష్ణు శర్మ
*పాటలు: గోసాల రాంబాబు

## మూలాలు

వర్గం:2021 సినిమాలు
వర్గం:2021 తెలుగు సినిమాలు
భూమిక:ద రోల్

**భూమిక**, 1977 నవంబరు 11న విడుదలైన హిందీ సినిమా.  షెమరూ మూవీస్ బ్యానరులో  లలిత్ ఎం. బిజ్లానీ,  ఫ్రెని వారియావా నిర్మాణంలో శ్యామ్ బెనగళ్ దర్శకత్వం వహించిన ఈ సినిమాలో స్మితా పాటిల్, అమోల్ పాలేకర్, అనంత్ నాగ్, నసీరుద్దీన్ షా, అమ్రీష్ పురి తదితరులు నటించారు.

ఈ సినిమా జాతీయ ఉత్తమ నటి (స్మితా పాటిల్), జాతీయ ఉత్తమ స్క్రీన్ ప్లే విభాగాల్లో భారత జాతీయ చలనచిత్ర పురస్కారాలు, ఉత్తమ చిత్రం విభాగంలో ఫిల్మ్‌ఫేర్ అవార్డులను గెలుచుకుంది. ఈ సినిమా 1978 కార్తేజ్ ఫిల్మ్ ఫెస్టివల్, చికాగో ఫిల్మ్ ఫెస్టివల్‌లో ప్రదర్శించబడింది. అక్కడ ఈ సినిమాకు గోల్డెన్ ఫలకం 1978 లభించింది. 1986లో అల్జీరియాలోని ఫెస్టివల్ ఆఫ్ ఇమేజెస్‌కు కూడా ఆహ్వానించబడింది.

## నటవర్గం

* స్మితా పాటిల్ (ఊర్వశి అలియాస్ ఉషా)
* అమోల్ పాలేకర్ (కేశవ్ దల్వి)
* అనంత్ నాగ్ (రాజన్)
* అమ్రీష్ పురి (వినాయక్ కాలే)
* నసీరుద్దీన్ షా (సునీల్ వర్మ)
* దిన పాఠక్ (శ్రీమతి కాలే, వినాయక్ తల్లి)
* కుల్ భూషణ్ ఖర్బందా (సినిమా నిర్మాత హరిలాల్)
* సులభా దేశ్‌పాండే (శాంత)
* కిరణ్ వైరాలే (సుష్మా దల్వీ)
* మోహన్ అగషే (సిద్ధార్థ్ సుతార్‌)
* బెంజమిన్ గిలానీ (సావాన్ కే దిన్ ఆయే పాటలో మొఘల్ యువరాజు)
* అభిషేక్
* బేబీ రుఖ్సానా (చిన్నప్పటి ఉష) 
* బి.వి. కారంత్ (ఉష తండ్రి)
* కుసుమ్ దేశ్‌పాండే (శాంత తల్లి)
* రేఖా సబ్నిస్ (శ్రీమతి యశ్వంత్ కాలే)
* బేబీ బిట్టో (చిన్నారి సుష్మ)
* జి.ఎం. దురానీ (సంగీత ఉపాధ్యాయుడు)
* సుదర్శన్ ధీర్ (నృత్య దర్శకుడు)
* మాస్టర్ అభితాబ్ (దీను)
* సునీలా ప్రధాన్ (నటి శ్రీమతి బాల ది ప్రిన్సెస్)
* ఓం పురి ('ఈవిల్ కింగ్' రంగస్థల నటుడు)
* సవితా బజాజ్ (బసంతి)

## సాంకేతికవర్గం
* *దర్శకుడు*: శ్యామ్ బెనగళ్
* *నిర్మాత*: లలిత్ ఎం. బిజ్లానీ, భీషమ్ ఎం. బిజ్లానీ, ఫ్రెని వారియావా, సిల్లూ ఎఫ్. వారియవా
* *రచయిత*: హంస వాడ్కర్ (మరాఠీ నవల "సాంగ్టీ ఐకా" ఆధారంగా)
* *స్క్రీన్ ప్లే*: శ్యామ్ బెనగళ్, గిరీష్ కర్నాడ్, సత్యదేవ్ దూబే
* *డైలాగ్స్*: సత్యదేవ్ దూబే
* *సినిమాటోగ్రాఫర్*: గోవింద్ నిహలానీ
* *ఎడిటర్*: భానుదాస్ దివాకర్, రామ్నిక్ పటేల్
* *కాస్ట్యూమ్స్*: కల్పనా లజ్మి
* *నృత్య దర్శకుడు*: సుదర్శన్ ధీర్

## నిర్మాణం
1940, 50లలో మరాఠీ థియేటర్, సినిమా గురించి హన్సా వాడ్కర్ రచయిత 1959లో రాసిన *సాంగ్టీ ఐకా* అనే ఆత్మకథ ఆధారంగా రూపొందించబడింది. ఈ జీవితచరిత్రను జర్నలిస్ట్ అరుణ్ సాధుకు చెప్పబడింది.

ఈ సినిమా మహారాష్ట్ర ప్రాంత నేపథ్యంలో రూపొందింది. బెనగల్ మునుపటి సినిమాలు ఆంధ్రా ప్రాంత నేపథ్యంలో ఉండేవి. ఈ ప్రాంతం గురించి తెలియని కారణంగా, స్క్రిప్ట్ సహ-రచన కోసం స్క్రీన్ రైటర్, నాటక రచయిత గిరీష్ కర్నాడ్‌ని తీసుకున్నాడు. నాటకరంగ దర్శకుడు, నాటక రచయిత సత్యదేవ్ దూబే సంభాషణలు రాశాడు. నాన్-లీనియర్ కథనంతో పాటు, ఈ సినిమా కథలో కథ విధానాన్ని ఉపయోగించింది.

నటి 22 ఏళ్ల స్మితా పాటిల్ సినిమారంగానికి కొత్తగా వచ్చింది. ప్రారంభంలో ఈ పాత్ర చాలా కష్టంగా అనిపించింది. అయినప్పటికి దానిని సమర్థవంతంటా పోషించి, జాతీయ ఉత్తమ నటి అవార్డును అందుకుంది. నేడు తన కెరీర్‌లో అత్యుత్తమ నటనలలో ఒకటిగా పరిగణించబడుతోంది.

## అవార్డులు, నామినేషన్లు

|-
| rowspan="2"|25వ భారత జాతీయ చలనచిత్ర పురస్కారాలు (1977)
| స్మితా పాటిల్
| జాతీయ ఉత్తమ నటి
| 
|-
| శ్యామ్ బెనగళ్, గిరీష్ కర్నాడ్, సత్యదేవ్ దూబే
| జాతీయ ఉత్తమ స్క్రీన్ ప్లే
| 
|-
| rowspan="2"|1978
| లలిత్ ఎం. బిజ్లానీ, ఫ్రెని వారియావా
| ఫిల్మ్‌ఫేర్ ఉత్తమ చిత్రం
| 
|-
| స్మితా పాటిల్
| ఫిల్మ్‌ఫేర్ ఉత్తమ నటి
| 
|}

## మూలాలు

## బయటి లింకులు
* 
* 

వర్గం:హిందీ సినిమాలు
వర్గం:1977 సినిమాలు
ఉమ్రావ్ జాన్

**ఉమ్రావ్ జాన్**, 1981 జనవరి 2న విడుదలైన హిందీ సినిమా. ముజాఫర్ అలీ దర్శకత్వం వహించిన ఈ సినిమాలో రేఖ నటించింది. 1905లో వచ్చిన *ఉమ్రావ్ జాన్ అడా* అనే ఉర్దూ నవల ఆధారంగా ఈ సినిమా రూపొందింది. లక్నో వేశ్య నేపథ్యంలో వచ్చిన సినిమా. భారత జాతీయ చలనచిత్ర పురస్కారాలలో ఈ సినిమాకు జాతీయ ఉత్తమ నటి, జాతీయ ఉత్తమ సంగీతం, జాతీయ ఉత్తమ నేపథ్య గాయని, జాతీయ ఉత్తమ కళా దర్శకత్వం విభాగాల్లో అవార్డులు వచ్చాయి.

## నటవర్గం

* రేఖ అమిరాన్/ఉమ్రావ్ జాన్
** సీమా సత్యూ, ఉమ్మె ఫర్వ యువ అమిరాన్
* ఫారూఖ్ షేఖ్ (నవాబ్ సుల్తాన్)
* నసీరుద్దీన్ షా (గోహర్ మీర్జా)
* రాజ్ బబ్బర్ (ఫైజ్ అలీ)
* ఇష్టియాక్ ఖాన్ (ఖాన్ గిల్‌జాయ్‌)
* గజానన్ జాగీర్దార్ (మౌల్వీ సాహెబ్‌)
* షౌకత్ అజ్మీ (ఖనుమ్ జాన్)
* దిన పాఠక్ (హుస్సేని)
* ప్రేమ నారాయణ్ (బిస్మిల్లా జాన్)
* భరత్ భూషణ్ భల్లా (ఖాన్ సాహెబ్‌)
* ముక్రి (పర్ణన్ అజీజ్‌)
* సతీష్ షా (దరోగా దిలావర్‌)

## సాంకేతికవర్గం
* కళా దర్శకత్వం: ముజఫర్ అలీ, బన్సీ చంద్రగుప్త, మంజూర్
* కొరియోగ్రఫీ: "దిల్ చీజ్ క్యా హై" పాట కోసం గోపి కృష్ణ, కుముదిని లఖియా 
* కాస్ట్యూమ్ డిజైన్: సుభాషిణి అలీ

## పురస్కారాలు

## మూలాలు

## బయటి లింకులు
* 

వర్గం:1981 సినిమాలు
వర్గం:హిందీ సినిమాలు
అర్థ్

**అర్థ్**, 1982లో విడుదలైన హిందీ సినిమా. మహేష్ భట్ దర్శకత్వం వహించిన ఈ సినిమాలో షబానా అజ్మీ, కుల్ భూషణ్ ఖర్బందా, స్మితా పాటిల్, రాజ్ కిరణ్, రోహిణీ హట్టంగడి తదితరులు నటించారు. గజల్ ద్వయం, జగ్జీత్ సింగ్ - చిత్ర సింగ్ సంగీతాన్ని సమకూర్చారు.

పర్వీన్ బాబితో తన సంబంధం గురించి మహేష్ భట్ రాసిన సెమీ ఆటోబయోగ్రాఫికల్ సినిమా ఇది. ఇండియా టైమ్స్ మూవీస్ సంకలనం చేసిన 25 తప్పక చూడాల్సిన బాలీవుడ్ సినిమాలలో ఈ సినిమా కూడా ఒకటి. ఈ సినిమాను బాలు మహేంద్ర 1993లో *మరుపాదియుమ్*  పేరుతో *తమిళంలో* రీమేక్ చేశాడు. 2017లో పాకిస్తానీ నటుడు, దర్శకుడు షాన్ షాహిద్ *అర్థ్ 2* సినిమాను విడుదల చేసాడు.

## నటవర్గం

* షబానా అజ్మీ (పూజా ఇందర్ మల్హోత్రా)
* కుల్ భూషణ్ ఖర్బందా (ఇందర్ మల్హోత్రా)
* స్మితా పాటిల్ (కవితా సన్యాల్‌)
* రాజ్ కిరణ్ (రాజ్)
* రోహిణీ హట్టంగడి (పూజ పనిమనిషి)
* దిన పాఠక్ (కవిత తల్లి)
* ఓం శివపురి (కవిత డాక్టర్‌)
* మజార్ ఖాన్ (హరీష్)
* గుల్షన్ గ్రోవర్ (గుల్షన్)
* దలీప్ తహిల్ (దిలీప్‌)
* గీత సిద్ధార్థ్ (అపర్ణ)
* సిద్ధార్థ్ కాక్ (అనిల్)
* షమ్మీ (శ్రీమతి భల్లా)
* చాంద్ ఉస్మాని (స్కూల్ అడ్మినిస్ట్రేటర్‌)
* కిరణ్ విరాళే (పూజ హాస్టల్ రూమ్-మేట్)

## బాక్సాఫీస్
 1 కోటి రూపాయలతో రూపొందిన ఈ సినిమా  2 కోట్లు వసూలు చేసి బాక్సాఫీస్ వద్ద "హిట్"గా ప్రకటించబడింది.

## అవార్డులు

## మూలాలు

## బయటి లింకులు
*  
* Rediff.com లో సమీక్షించండి
* ఫిల్మి గీక్‌లో సమీక్ష

వర్గం:హిందీ సినిమాలు
వర్గం:1982 సినిమాలు
ఎగ్గే మల్లేషం

**ఎగ్గే మల్లేషం** తెలంగాణకు చెందిన రాజకీయ నాయకుడు. ప్రస్తుతం భారత్ రాష్ట్ర సమితి తరపున తెలంగాణ శాసన మండలి సభ్యుడిగా ఉన్నాడు. ఆయన 2024 జులై 5న టీపీసీసీ అధ్యక్షుడు, ముఖ్యమంత్రి రేవంత్‌ రెడ్డి, ఏఐసీసీ ఇంచార్జ్ దీపాదాస్ మున్షీ సమక్షంలో కాంగ్రెస్ పార్టీలో చేరాడు.

## జీవిత విషయాలు
మల్లేషం 1956, మే 5న రాములు, రాజమ్మ దంపతులకు తెలంగాణ రాష్ట్ర రాజధాని హైదరాబాదులోని నాగోల్ జన్మించాడు. ఇంటర్మీడియట్ పూర్తిచేసి వ్యవసాయరంగంలో పనిచేశాడు.ఆయన తెలంగాణ రాష్ట్ర కురుమ సంఘం అధ్యక్షుడిగా పని చేస్తున్నాడు.

## వ్యక్తిగత వివరాలు
మల్లేషంకు లక్ష్మీ స్వరూపతో వివాహం జరిగింది. వీరికి ఇద్దరు కుమారులు, ఒక కుమార్తె.

## రాజకీయరంగం
1981లో నాగోల్ గ్రామ పంచాయితీ మెంబరుగా పనిచేశాడు. 2019, మార్చి 30న టిఆర్ఎస్ పార్టీ తరపున శాసనసభ్యులచే శాసనమండలి సభ్యుడిగా ఎన్నికయ్యాడు.

## ఇతర వివరాలు
మలేషియా, సింగపూర్ మొదలైన దేశాలలో పర్యటించాడు.

## మూలాలు

వర్గం:1956 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు
అనురాగ్ సింగ్ ఠాకూర్

**అనురాగ్ సింగ్ ఠాకూర్**(జననం 1974 అక్టోబరు 24) భారతదేశానికి చెందిన రాజకీయ నాయకుడు, ప్రస్తుతం కేంద్ర సమాచార, బ్రాడ్‌కాస్టింగ్ శాఖ, యువజన వ్యవహారాలు, క్రీడా శాఖల మంత్రి.
## తొలినాళ్ళ జీవితం
ఠాకూర్ 1974 అక్టోబరు  24 న హిమాచల్ ప్రదేశ్ కు చెందిన హమీర్‌పూర్‌లో జన్మించాడు.  అతను ప్రేమ్ కుమార్ దుమాల్, షీలా దేవిల పెద్ద కుమారుడు. అతను జలంధర్ దయానంద్ మోడల్ స్కూల్‌లో చదువుకున్నాడు. ఆ తరువాత జలంధర్ ఢాకా కళాశాలలో తన BA  చదువుని కొనసాగించాడు.

## కెరీర్

### క్రీడాకారునిగా
అనురాగ్ ఠాకూర్ HPCA అధ్యక్షుడిగా ఉన్నప్పుడు నవంబరు 2000 లో జమ్మూ కాశ్మీర్ టీం నుండి రంజీ ట్రోఫీ మ్యాచ్ ఆడాడు. అతను హిమాచల్ ప్రదేశ్‌కు ప్రాతినిధ్యం వహిస్తున్న ఫస్ట్ క్లాస్ క్రికెట్‌లో ఒక మ్యాచ్ ఆడాడు, 2000/2001 సీజన్‌లో జమ్మూ కాశ్మీర్‌తో జరిగిన మ్యాచ్‌లో కెప్టెన్‌గా జట్టును నడిపించాడు  ఆటలో జమ్మూ కాశ్మీర్ 4 వికెట్ల తేడాతో గెలిచింది.

## మూలాలు

వర్గం:1974 జననాలు
వర్గం:హిమాచల్ ప్రదేశ్ రాజకీయ నాయకులు
వర్గం:లోక్‌సభ సభ్యులు
వర్గం:కేంద్ర మంత్రులు
D

**D** లేదా **d** (ఉచ్చారణ: **డి**) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 4 వ అక్షరం.  d ని బహువచనంగా పలుకునప్పుడు ఆంగ్లంలో డీస్ 
(D's) అని, తెలుగులో "డి"లు అని పలుకుతారు. ఇది C అక్షరానికి తరువాత, E అక్షరమునకు ముందు వస్తుంది (C D E).
## D యొక్క ప్రింటింగ్ అక్షరాలు
D - పెద్ద అక్షరం (క్యాపిటల్ లెటర్)
d - చిన్న అక్షరం (లోవర్ కేస్ లెటర్)

## ఇతర ఉపయోగాలు
* రోమన్ సంఖ్య D 500 సంఖ్యను సూచిస్తుంది..
* స్కూల్ గ్రేడింగ్ సిస్టమ్‌లో D అనేది C కంటే తక్కువగా, E కంటే ఎక్కువగా సూచింపబడుతుంది.
* D అనేది జర్మనీకి సంబంధించిన అంతర్జాతీయ వాహన రిజిస్ట్రేషన్ కోడ్

## మూలాలు

వర్గం:లాటిన్ అక్షరమాల
ఈథర్నెట్

**ఈథర్నెట్** అనేది *[[లోకల్ ఏరియా నెట్వర్క్]]* (LAN), లేదా *మెట్రోపాలిటన్ ఏరియా నెట్‌వర్క్* (MAN) లేదా *వైడ్ ఏరియా నెట్‌వర్క్* (WAN) లలో వైర్ల సహాయంతో కంప్యూటర్లు అనుసంధానించే ఒక మార్గం. దీన్ని 1980వ దశకంలో మొదటి సారిగా వ్యాపార అవసరాల కోసం ప్రవేశపెట్టారు. 1983 లో దీన్ని IEEE 802.3 పేరుతో ప్రామాణీకరించారు. అప్పటి నుంచీ ఈథర్నెట్ క్రమంగా ఎక్కువ బిట్ రేట్ ను, ఎక్కువ సంఖ్యలో నోడ్స్ ని, ఎక్కువ దూరాలను పెంచుకుంటూ వస్తూనే పాత పద్ధతిలో పనిచేసే పరికరాలకు (Backward compatibility) కూడా సహకారం అందిస్తూ వస్తోంది. కొంత కాలానికి ఇది దీని పోటీ సాంకేతికతలైన టోకెన్ రింగ్, FDDI, ARCNET లాంటి వాటిని అధిగమించింది.

ఇది 1990 నుండి LAN లలో కలిసి కంప్యూటర్లు లింకింగ్ చేయుటకు అత్యంత విస్తృతంగా ఉపయోగించిన పద్ధతి. దీని డిజైన్ యొక్క ప్రాథమిక ఆలోచన బహుళ కంప్యూటర్లను యాక్సెస్ చేయటం, ఏ సమయంలోనైనా సమాచారాన్ని పంపించగలగటం.

## మూలాలు

వర్గం:కంప్యూటరు హార్డువేర్
ఫరూక్ హుస్సేన్

**ఫరూక్ హుస్సేన్** తెలంగాణకు చెందిన రాజకీయ నాయకుడు. ప్రస్తుతం భారత్ రాష్ట్ర సమితి తరపున తెలంగాణ శాసన మండలి సభ్యుడిగా ఉన్నాడు.

## జీవిత విషయాలు
ఫరూక్ హుస్సేన్ 1955, సెప్టెంబరు 6న మహ్మద్ హుస్సేన్, మహమూదా బాను దంపతులకు తెలంగాణ రాష్ట్రంలోని సిద్ధిపేటలో జన్మించాడు. బిఏ వరకు చదువుకున్నాడు.

## వ్యక్తిగత వివరాలు
ఫరూక్ హుస్సేన్ కు ఫర్హీన్ బానుతో వివాహం జరిగింది. వీరికి ఒక కుమారుడు, ముగ్గురు కుమార్తెలు.

## రాజకీయరంగం
భారత జాతీయ కాంగ్రెస్ తరపున 2011 మే 28 నుండి 2014 జూన్ 1 వరకు ఉమ్మడి ఆంధ్రప్రదేశ్ శాసన మండలి సభ్యుడిగా, తెలంగాణ రాష్ట్రం ఏర్పడిన తరువాత 2014 జూన్ 2 నుండి 2017 మే 27 వరకు తెలంగాణ శాసనమండలి సభ్యుడిగా పనిచేశాడు. 2016లో తెలంగాణ రాష్ట్ర సమితి పార్టీలో చేరాడు. 2017, మే 28న టిఆర్ఎస్ పార్టీ తరపున గవర్నర్ కోటాలో శాసనమండలి సభ్యుడిగా ఎన్నికయ్యాడు. గతంలో ఆంధ్రప్రదేశ్ మైనారిటీ ఫైనాన్స్ కార్పొరేషన్ ఛైర్మన్ కూడా పనిచేశాడు.

## ఇతర వివరాలు
యునైటెడ్ అరబ్ ఎమిరేట్స్, యునైటెడ్ కింగ్‌డమ్ మొదలైన దేశాలలో పర్యటించాడు.

## మూలాలు

వర్గం:1955 జననాలు
వర్గం:సిద్దిపేట జిల్లా వ్యక్తులు
వర్గం:సిద్దిపేట జిల్లా రాజకీయ నాయకులు
వర్గం:సిద్దిపేట జిల్లాకు చెందిన ఆంధ్రప్రదేశ్ శాసనమండలి సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు